hotchpotch/miracl-hf-unified huggingface dataset:
বাহাদুর হোসেন খান
ওস্তাদ বাহাদুর হোসেন খান (১৯ জানুয়ারি, ১৯৩১ - ৩ অক্টোবর, ১৯৮৯) ছিলেন একজন বাংলাদেশী উচ্চাঙ্গ সঙ্গীতশিল্পী, সুরকার ও সরোদ বাদক। তিনি উপমহাদেশের অন্যতম এক সঙ্গীত পরিবারে জন্মগ্রহণ করেন। তাঁর পিতা প্রখ্যাত সঙ্গীতজ্ঞ আয়েত আলী খাঁ এবং চাচা আলাউদ্দিন খাঁ।
বাহাদুর হোসেন ১৯৩১ সালের ১৯ জানুয়ারি তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) ব্রাহ্মণবাড়িয়ার নবীনগর উপজেলার শিবপুর গ্রামের এক প্রখ্যাত সঙ্গীত পরিবারে জন্মগ্রহণ করেন। তাঁর পিতা ওস্তাদ আয়েত আলী খাঁ একজন প্রখ্যাত উচ্চাঙ্গ সঙ্গীতশিল্পী এবং মাতা উমর উন-নেসা। তাঁর চাচা ওস্তাদ আলাউদ্দিন খাঁ উপমহাদেশের অন্যতম একজন সঙ্গীতজ্ঞ। ছয় ভাইবোনের মধ্যে বাহাদুর পঞ্চম। তার বড় তিন বোন আম্বিয়া, কোহিনূর, ও রাজিয়া এবং বড় ভাই প্রখ্যাত সঙ্গীতজ্ঞ আবেদ হোসেন খান ও ছোট ভাই সঙ্গীত গবেষক ও লেখক মোবারক হোসেন খান।
পরিবারের ঐতিহ্য অনুযায়ী শৈশব থেকে সঙ্গীত সাধনায় মগ্ন হন। তাঁর পিতার হাতেই তাঁর সরোদের হাতেখড়ি হয়। সঙ্গীতে উচ্চশিক্ষার জন্য তাঁর পিতা তাঁকে মাইহারে নিয়ে যান। সেখানে তিনি তাঁর চাচা আলাউদ্দিন খাঁর নিকট দীর্ঘ ২০ বছর সরোদের তালিম গ্রহণ করেন।
১৯৪৯ সালে তিনি বাংলাদেশ বেতারের শিল্পী হিসেবে যোগ দেন। সেখানে দুই বছর থাকার পর ১৯৫১ সালে বম্বে চলে যান। সেখানে তিনি নৃত্যশিল্পী শান্তি বর্মণের 'লিটল ব্যালে ট্রুপ'-এর সঙ্গীত পরিচালকের দায়িত্ব গ্রহণ করেন।
বাহাদুরের কয়েকটি লংপ্লেসহ অন্যান্য রেকর্ড প্রকাশিত হয়েছে। তিনি ১৯৬০ সালে ঋত্বিক ঘটক পরিচালিত "মেঘে ঢাকা তারা" চলচ্চিত্রে জ্যোতিরিন্দ্র মিত্রের সহকারী সঙ্গীত পরিচালকের দায়িত্ব পালন করেন। ১৯৬৫ সালে মুক্তিপ্রাপ্ত "সুবর্ণ রেখা" দিয়ে চলচ্চিত্রের সঙ্গীত পরিচালনা শুরু করেন। পরবর্তীতে তিনি "নতুন পাতা" চলচ্চিত্রের সঙ্গীত পরিচালনার জন্য তিনি বিশেষ সম্মান লাভ করেন। এছাড়া সুর ও সঙ্গীত পরিচালনায় উল্লেখযোগ্য চলচ্চিত্রসমূহ হল:, "ত্রিসন্ধ্যায়", "যেখানে দাঁড়িয়ে", "শ্বেত ময়ূর", "তিতাস একটি নদীর নাম" (১৯৭৩), "গার্ম হাওয়া" (১৯৭৪), "যুক্তি তক্কো আর গপ্পো" (১৯৭৪), "অমাবস কি চান্দ" (১৯৭৯)। তিনি রবীন্দ্রনাথ ঠাকুর, ওস্তাদ আলাউদ্দিন খাঁ, ও যামিনী রায়ের ওপর নির্মিত প্রামাণ্য চিত্রের আবহ সঙ্গীত পরিচালনা করেন।
বাহাদুর হোসেন কয়েক বছর কলকাতা ও ক্যালিফোর্নিয়ায় আলী আকবর কলেজ অব মিউজিকে ভারতীয় শাস্ত্রীয় সঙ্গীত বিষয়ে অধ্যাপনা করেন।
ইউসুফ সোয়ালিহ আজুরা
আল-হাজি ইউসুফ সোয়ালিহ (১৮৯০-২০০৪) হলেন ঘানার বিখ্যাত ইসলামী পণ্ডিত, প্রচারক, রাজনৈতিক ও সুন্নি সম্প্রদায়ের নেতা, যিনি আফা আজুরা নামেও সমধিক পরিচিত ছিলেন। এছাড়া তিনি ঘানা আহলুস সুন্নাহ ওয়াল জামাআহ নামক ইসলামী দল ও ঘানার ইসলামী স্কুল অ্যান্ড ব্রান্সেস প্রতিষ্ঠাতা করেছিলেন।
তিনি ঘানায় ওয়াহাবী সংস্কারবাদের উদ্যোক্তা ছিলেন, ব্যাপকভাবে সমাজ সংস্কারে আবদান রাখেন। তিনি ১৯৪০ সালে টামালে আনবারিয়া ইসলামিক ইনস্টিটিউট প্রতিষ্ঠা করেন।
তিনি ২০০৪ সালের ২২ ডিসেম্বর টামালে মৃত্যুবরণ করেন। তার মৃত্যুর পর ২০০৭ সালে যোগ্য উত্তরসূরি শেখ সাঈদ আবুবকর জাকারিয়া সুন্নি সম্প্রদায়ের নেতা হিসাবে তাঁর স্থলাভিষিক্ত হন।
সানিয়াসনাইন খান
সানিয়াসনাইন খান একজন ভারতীয় টেলিভিশন উপস্থাপক এবং লেখক, যিনি একশোর বেশি শিশুতোষ বইয়ের লিখেছেন, যেগুলো ইসলাম সংক্রান্ত বিষয়ে লেখা ।
তাঁর বই ফরাসি, জার্মান, তুর্কি, ডেনিশ, ডাচ, পোলিশ, সুইডিশ, বসনীয়, নরওয়েজিয়ান, রাশিয়ান, উজবেক, আরবি, মালয়, বাংলা, উর্দু ইত্যাদি ভাষায় অনুবাদ করা হয়েছে। এছাড়া তিনি শিশুদের জন্য ইসলামিক থিমের বোর্ড গেম তৈরি করেছেন।
তিনি সেন্টার ফর পিস এন্ড স্পিরিচুয়ালিটি (সিপিএস ইন্টারন্যাশনাল) নামক একটি অলাভজনক, অরাজনৈতিক সংগঠনের ট্রাস্টি।
তিনি ইংরেজি সংবাদপত্রে ইসলাম এবং আধ্যাত্মিকতা নিয়ে প্রবন্ধ লিখেন। এছাড়া তিনি ইটিভি উর্দুতে সাপ্তাহিক টিভি প্রোগ্রাম “ইসলাম ফর কিডস” এবং জী-সালাম দ্বারা প্রচারিত “কাহানিয়ান কুরআন সে” বা “কুরআনের গল্প” অনুষ্ঠানের কো-হোস্ট ছিলেন।
সম্প্রতি তিনি “লিমকা বুক অব রেকর্ডস” প্রতিষ্ঠা করেন। তাঁর বই “স্টোরি অফ খাদিজা” বা “খাদিজার গল্প” “শারজাহ চিলড্রেনস্ বুক অ্যাওয়ার্ড” পেয়েছে। 
জর্জ ওয়াশিংটন ইউনিভার্সিটি কর্তৃক একটি গবেষণায় তাঁকে পৃথিবী সবচেয়ে প্রভাবশালী ৫০০ মুসলিমের মধ্যে উল্লেখ করা হয়।
বিখ্যাত ইসলামী ধর্মতত্ত্ববিদ মাওলানা ওয়াহিদউদ্দিন খানের পুত্র সানিয়াসনাইন খান ১৯৫৯ সালে উত্তরপ্রদেশের আজমগড়ে জন্মগ্রহণ করেন ।
১৯৬৭ সালে বাবার সাথে দিল্লি চলে আসেন এবং দিল্লির মাজহারুল ইসলাম মিডল স্কুল এবং সরকারি মডেল উচ্চ মাধ্যমিক বিদ্যালয়ে (লাডলো ক্যাসেল) পড়াশোনা করেন।
পরবর্তীকালে তিনি জামিয়া হামদর্দ, দিল্লি বিশ্ববিদ্যালয় ও জামিয়া মিলিয়া ইসলামিয়াতে অধ্যয়ন করেন।
দিল্লি বিশ্ববিদ্যালয় থেকে ১৯৭৬ সালে তিনি আরবি বিভাগে স্নাতকোত্তর করেন।
এরপর তিনি পিতার তত্ত্বাবধানে “আল-রিসালা” নামক একটি উর্দু মাসিক পত্রিকা সম্পাদনা শুরু করেন। ১৯৯৬ সালে তিনি প্রতিষ্ঠা করেন “গুডওয়ার্ড বুকস”। 
১৯৯৯ সালে তাঁর প্রথম গ্রন্থ “হজ সম্পর্কে বলুন” প্রকাশিত হয়।
মিশেলস ভ্যাকসিন
মিশেলস ভ্যাকসিন মিশেল প্রতিরোধে কার্যকারি একটি ভ্যাকসিন । এক ডোজে নয় মাস বয়সি ৮৫% শিশুদের এবং ১২ মাসের অধিক বয়সী শিশুদের ৯৫% অনাক্রম্য হয়। প্রায়ই ঐসকল শিশু যাদের এক ডোজে অনাক্রম্য হয় না তাদের দ্বিতীয় ডোজে অনাক্রম্য হয়। যখন কোন জনগোষ্ঠীতে ৯৩% টিকাদান হয় সেখানে সাধারণত মিশেলসের প্রাদুর্ভাব হয় না; যাহোক, আবার তাদের প্রাদুর্ভাব হতে পারে যখন টিকাদানের পরিমাণ কমে যায়। টিকার কার্যকারিতা অনেক বছর স্থায়ী হয়। এটা পরিষ্কার নয় যদি এর কার্যকারিতা সময়ের সাথে কমে যায়। টিকা রোগ প্রতিরোধ করতে পারে যদি তা খোলার দুই দিনের মধ্যে দেওয়া হয়।
টিকা সাধারাণত ঐগুলি সহ এইচআইভি সংক্রমণ হতে নিরাপদ। পার্শ্ব প্রতিক্রিয়া সাধারণত কম এবং স্বল্প মেয়াদী। ইনজেকশনের জায়গায় ব্যাথা অথবা সামান্য জ্বর হতে পারে। অ্যানাফাইলাক্সিস প্রতি একশত হাজার মানুষে একজনের মধ্যে পাওয়া যায় বলে নথিভুক্ত হয়েছে। গুলেন - বেরী সিন্ড্রোম, অটিজম এবং প্রদাহজনক পেটের রোগের পরিমাণ বৃদ্ধি পেতে দেখা যায় না।
এই টিকা এককভাবে অথবা রুবেলা টিকা, মাম্পস টিকা, এবং জলবসন্ত টিকা (এমএমআর টিকা এবং এমএমআরভি টিকার) সাথেও থাকতে পারে। এই টিকা সকল ফর্মুলেশনে সমানভাবে ভাল কাজ করে। যেখানে এই রোগটি সচরাচর হয়ে থাকে বিশ্ব স্বাস্থ্য সংস্থা সেখানে ৯মাস বয়সী শিশুদের এই টিকা দেওয়ার সুপারিশ করে। ঐসব এলাকায় যেখানে এই রোগটি খুব বিরল সেখানে ১২মাস বয়সে এটি দেওয়া যুক্তিযুক্ত। এটি একটি জীবন্ত টিকা। এটা শুকনো পাউডার হিসেবে আসে যা চামড়ার সামান্য নিচে অথবা মাংসপেশীতে দেওয়ার পূর্বে ঝাঁকিয়ে মিশিয়ে নেওয়া প্রয়োজন। ঐ টিকার কার্যকারীতা নিরুপণের জন্য রক্ত পরীক্ষার মাধ্যমে সিদ্ধান্ত নিতে হতে পারে।
২০১৩ সালে বিশ্বের প্রায় ৮৫% শিশু এই টিকা নিয়েছে। ২০০৮ সালে কমপক্ষে ১৯২টি দেশে এই টিকা দুই ডোজ প্রদানের জন্য বলা হয়। এটা প্রথম ১৯৬৩ সালে প্রবর্তিত হয়। মিশেলস-মাম্পস-রুবেলা (এমএমআর)এর সংমিশ্রণ ১৯৭১ সালে প্রথম সহজলভ্য হয়। এমএমআরভি টিকা দেওয়ার জন্য ২০০৫ সালে জলবসন্ত টিকা এই তিনটির সাথে যোগ হয়। বিশ্ব স্বাস্থ্য সংস্থার প্রয়োজনীয় ঔষধের তালিকায় অর্ন্তভুক্ত, মূল স্বাস্থ্য ব্যবস্থায় গুরুত্বপূর্ণ চিকিৎসা প্রয়োজন। এই টিকা ব্যয়বহুল নয়।
মাম্পস টিকা
মাম্পস টিকা অত্যন্ত নিরাপদ এবং পার্শ্বপ্রতিক্রিয়া সাধারণত মৃদু। ইনজেকশনের জায়গায় সামান্য ব্যাথা হতে পারে এবং ফুলে যেতে পারে এবং হালকা জ্বর হতে পারে। উল্লেখ করার মত পার্শ্বপ্রতিক্রিয়া সামান্য। স্নায়বিক প্রতিক্রিয়ায় জটিলতা সৃষ্টিতে উল্লেখ করার মত যথেষ্ট প্রমাণ নেই। গর্ভাবস্থায় অথবা ইমিউনোসাপ্রেসন্স অবস্থায় এই টিকা দেওয়া উচিত নয়। গর্ভাবস্থায় যেসব মায়েরা টিকা নিয়েছে সেসব শিশুদের খারাপ ফলাফলের হার নথিভুক্ত করা হয়নি। যদিও টিকাটি মুরগীর কোষে তৈরি হয়, যাদের ডিমে এলার্জি আছে তাদেরকেও টিকাটি দেওয়া যাবে।
অধিকাংশ উন্নত বিশ্বের এবং উন্নয়নশীল বিশ্বের অনেক দেশে মাম্পস টিকা এবং রুবেলা টিকার সংমিশ্রণ একত্রে এমএমআর নামে পরিচিত। জলবসন্ত টিকা আগের তিন ফর্মুলেশনের সাথে একত্রে এমএমআরভি নামে পাওয়া যায়। ২০০৫ সালে ১১০টি দেশে এই কারণে টিকাটি সরবরাহ করা হয়। যেসব এলাকায় ব্যাপক ভিত্তিতে টিকাদান কর্মসূচি নেয়া হয়েছিল, সেখানে ৯০% এর বেশী রোগটি হ্রাস পায়। অর্ধেক বিলিয়নের বেশী এই টিকাটি প্রদান করা হয়েছে।
১৯৪৮ সালে মাম্পস টিকা প্রথম অনুমোদন দেয়া হয়; তবে শুধুই অল্প সময়ের জন্য এর কার্যকারিতা ছিল। ১৯৬০ সাল থেকে বাণিজ্যিক ভাবে উন্নত টিকা পাওয়া যেতে থাকে। যখন প্রথম টিকাটি নিষ্ক্রিয় হয়ে যায় তখন পরবর্তী প্রিপারেশনটি জীবিত ভাইরাসকে দুর্বল করে। বিশ্ব স্বাস্থ্য সংস্থার আবশ্যিক ঔষধপত্রের তালিকায়, একটি মৌলিক স্বাস্থ্য ব্যবস্থায় সবচেয়ে গুরুত্বপূর্ণ ঔষধ প্রয়োজন। ২০০৭ সাল থেকে বিভিন্ন ধরণের টিকা ব্যবহ্বত হয়ে আসছে।
কলেরা টিকা
কলেরা টিকা এমন একটি টিকা যা কলেরা প্রতিরোধে কার্যকর। প্রথম ৬ মাসে ৮৫% ক্ষেত্রে কার্যকর এবং প্রথম বছরে ৫০-৬০% ক্ষেত্রে কার্যকর। দুই বছর পর কার্যকারিতা ৫০% ক্ষেত্রে কমে আসে। যখন কোন সম্প্রদায়ের একটি বড় অংশ প্রতিরোধী হয় তখন দলভুক্ত মানুষ প্রতিরোধী সুবিধা ভোগ করে। যারা উচ্চ ঝুঁকির মধ্যে আছে বিশ্ব স্বাস্থ্য সংস্থা এক্ষেত্রে অন্যান্য ব্যবস্থার সাথে ব্যবহারের পরামর্শ দেয়। সাধারণত দুই অথবা তিন ডোজ মুখে গ্রহণের জন্য পরামর্শ দেয়া হয়। বিশ্বের কিছু কিছু এলাকায় ইনজেকশনের মাধ্যমে গ্রহণের ব্যবস্থা রয়েছে কিন্তু এর পরিমাণ খুব সামান্য।
উভয় প্রকার মুখে গ্রহণের সহজলভ্য টিকা সাধারণত নিরাপদ। হালকা পেটে ব্যাথা বা ডায়রিয়া দেখা দিতে পারে। এসব গর্ভাবস্থায় এবং দুর্বল প্রতিরোধী ব্যবস্থায় নিরাপদ। ৬০টির অধিক দেশে এটি ব্যবহারের জন্য লাইসেন্স দেয়া হয়। এটি সেসব দেশে ব্যবহার করা হয় সাধারণ ভাবে যেখানে এই রোগটি ব্যয় সাশ্রয়ী বলে মনে করা হচ্ছে।
১৮০০ সালের শেষদিকে প্রথম কলেরা প্রতিরোধে টিকা ব্যবহার করা হয়। এগুলি হচ্ছে পরীক্ষাগারে তৈরী প্রথম টিকা যা ব্যাপকভাবে ব্যবহার করা হয়। ১৯৯০ সালে প্রথম মুখে গ্রহণের টিকা প্রবর্তন করা হয়। এটি বিশ্ব স্বাস্থ্য সংস্থার প্রয়োজনীয় ঔষুধের তালিকার অন্তর্ভূক্ত, মৌলিক স্বাস্থ্য ব্যবস্থায় সবচেয়ে গুরুত্বপূর্ণ একটি ঔষুধ। কলেরার বিরুদ্ধে টিকা দেয়ার খরচ ০.১ থেকে ৪.০ মার্কিন ডলারের মধ্যে।
রাজলক্ষ্মী শ্রীকান্ত
রাজলক্ষ্মী শ্রীকান্ত ১৯৮৭ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ছায়াছবিটি পরিচালনা করেছেন চিত্রনায়ক বুলবুল আহমেদ। শরৎচন্দ্র চট্টোপাধ্যায় রচিত শ্রীকান্ত উপন্যাস অবলম্বনে ছায়ছবিটির চিত্রনাট্য ও সংলাপ লিখেছেন বুলবুল আহমেদ, মমতাজউদ্দীন আহমেদ ও জহিরুল হক। ছায়াছবিটির নাম ভূমিকায় অভিনয় করেছেন শাবানা ও বুলবুল আহমেদ। অন্যান্য ভূমিকায় অভিনয় করেছেন প্রবীর মিত্র, নূতন, রাজ্জাক ও আরও অনেকে। ছায়াছবিটি ১৯৮৭ সালে শ্রেষ্ঠ চলচ্চিত্রসহ একাধিক বিভাগে জাতীয় চলচ্চিত্র পুরস্কার ও বাচসাস পুরস্কার অর্জন করে।
চলচ্চিত্রটি ১৯৮৭ সালের ১৩ ফেব্রুয়ারি বাংলাদেশে মুক্তি পায়। ছবিটি ১২তম জাতীয় চলচ্চিত্র পুরস্কারে দুটি অভিনয় (শ্রেষ্ঠ পার্শ্বচরিত্রে অভিনেতা ও শ্রেষ্ঠ শিশু শিল্পী) ও একটি সঙ্গীত (শ্রেষ্ঠ নারী কণ্ঠশিল্পী) বিভাগে মোট চারটি পুরস্কার অর্জন করে এবং বাচসাস চলচ্চিত্র পুরস্কারে শ্রেষ্ঠ চলচ্চিত্রসহ ১১টি বিভাগে পুরস্কার লাভ করে।
রাজলক্ষ্মী সাহসী সুন্দরী রমনী। সামাজিক বিভিন্ন জটিলতার কারনে সে বাঈঁজীর কাজ বেছে নিলেও মনে প্রানে সে শুধু শ্রীকান্তকে ভালবাসে। তার অপরিসীম ভালোবাসা আর দায়িত্ববোধ শ্রীকান্তকে আকৃষ্ট করে। রাজলক্ষ্মী চায় শ্রীকান্ত তাকে এই অনৈতিক জীবন থেকে তাকে মুক্ত করবে। কিন্তু শ্রীকান্তের জীবনে কমললতার আগমন ঘটলে রাজলক্ষ্মী শ্রীকান্তের জীবন থেকে দূরে সরে যায়। রাজলক্ষ্মী চায় শ্রীকান্তকে একান্ত নিজের করে পেতে, আর কমললতার দৃঢ় বিশ্বাস শ্রীকান্তের অন্তরে একমাত্র সেই আছে এবং তার কাছ থেকে শ্রীকান্তকে কেউই দূরে নিতে পারবেনা। কমললতাকে ভালোবাসা সত্বেও রাজলক্ষ্মীর নির্ভয় নিরাপদ আশ্রয়ে নিজেকে সঁপে দিতেই ভালোবাসে শ্রীকান্ত। আর তাই শ্রীকান্ত চায় রাজলক্ষ্মীর দায়িত্ববোধের আওতায় থাকতে ও কমললতার মনে গোপন স্বপ্ন হয়ে থাকতে।রাজলক্ষ্মী শ্রীকান্ত ছায়াছবির সঙ্গীত পরিচালনা করেছেন আলাউদ্দিন আলী ও সুর করেছেন খন্দকার নুরুল আলম। গীত রচনা করেছেন গাজী মাজহারুল আনোয়ার, আবু হেনা মোস্তফা কামাল, ও মোহাম্মদ রফিকুজ্জামান। গানে কণ্ঠ দিয়েছেন সাবিনা ইয়াসমিন, সুবীর নন্দী, রুনা লায়লা, ও আবিদা সুলতানা।
জাতীয় চলচ্চিত্র পুরস্কারবাচসাস পুরস্কার
লিভোফ্লক্সাসিন
লিভোফ্লক্সাসিন (), ফ্লুরোকুইনোলোন্স গ্রুপের একটি অ্যান্টিবায়োটিক। 
এটি বিভিন্ন জীবাণু সংক্রামণ যেমন সাইনুসাইটিস, নিউমোনিয়া, মূত্রনালি, প্রোস্টেট ও পাকস্থলীর সংক্রমণ এর চিকিৎসায় ব্যবহৃত হয়। এটি অন্য অ্যান্টিবায়োটিকের সাথে যক্ষ্মা, মেনিনজাইটিস বা পেলভিক ইনফ্ল্যামাটোরি ডিজিজের চিকিৎসায় ব্যবহৃত হয়।
১৯৯৬ সালে মার্কিন যুক্তরাষ্ট্রে এটি ব্যবহারের জন্য অনুমোদিত হয়। এটি বিশ্ব স্বাস্থ্য সংস্থার জরুরি ওষুধের তালিকায় স্থান পেয়েছে।
দুই জীবন
দুই জীবন ১৯৮৮ সালে মুক্তিপ্রাপ্ত বাংলাদেশী বাংলা ভাষার সামাজিক চলচ্চিত্র। ছায়াছবিটি পরিচালনা করেছেন প্রখ্যাত চলচ্চিত্রকার আবদুল্লাহ আল মামুন। ছায়াছবিটির কাহিনী ও চিত্রনাট্য লিখেছেন আবদুল্লাহ আল মামুন এবং সংলাপ লিখেছেন জহিরুল হক। এতে প্রধান চরিত্রে অভিনয় করেছেন বুলবুল আহমেদ, কবরী সারোয়ার, আফজাল হোসেন, দিতি প্রমুখ। ছায়াছবিটি ১৯৮৮ সালে শ্রেষ্ঠ চলচ্চিত্রসহ ছয়টি বিভাগে জাতীয় চলচ্চিত্র পুরস্কার অর্জন করে।দুই জীবন ছায়াছবির সঙ্গীত পরিচালনা করেছেন আলম খান। গীত রচনা করেছেন মনিরুজ্জামান মনির। গানে কণ্ঠ দিয়েছেন সাবিনা ইয়াসমিন, সৈয়দ আব্দুল হাদী, এন্ড্রু কিশোর, রুনা লায়লা, ও শামীমা ইয়াসমিন দিবা। এ ছায়াছবির গানগুলো ব্যাপক জনপ্রিয়তা লাভ করে।
জাতীয় চলচ্চিত্র পুরস্কার
মেট্রোনিডাজল
মেট্রোনিডাজল (MNZ), বাজারে ফ্লাগয়ল ও আরও অন্যান্য নামে পাওয়া যায়। মেট্রোনিডাজল একটি অ্যান্টিবায়োটিক এবং অ্যান্টিপ্রটোজোয়াল জাতীয় ঔষধী। এটি বিশ্বের সর্বত্র পাওয়া যায়।
৬ থেকে ১২ বছর বয়স্ক শিশুদের ক্ষেত্রে অর্ধেক (১/২) ট্যাবলেট ৮ ঘন্টা পরপর বা দিনে ৩ বার – খাবার পরে ৫ দিন সেব্য।
প্রাপ্ত বয়স্কদের ক্ষেত্রে ১টি ট্যাবলেট ৮ঘন্টা পরপর বা দিনে ৩ বার খাবার পরে ৫ দিন সেব্য।
বমি বমি ভাব বা বমি, অরুচি, ধাতব স্বাদ বা মেটালিক টেষ্ট, কোষ্টকাঠিন্য ইত্যাদি পার্শ্বপ্রতিক্রিয়া হওয়ার সম্ভাবনা থাকে।
এটি একটি এন্টিএ্যামিবিক ঔষুধ। কোন ভাবেই এটি খাবার যে নিয়ম তার ব্যতিক্রম করা যাবে না । যে কয়দিন যে ভাবে খেতে বলা হয়েছে সে কয়দিন সে ভাবেই খেতে হবে।
গর্ভাবস্থায় এই মেডিসিনটি একদম নেওয়া চলবে না।
ঔষুধ খাবার কারণে খাবারের স্বাভাবিক স্বাদ বদলে যেতে পারে এটাকে মেটালিক টেষ্ট বলে। ঔষুধ খাওয়া শেষ হয়ে গেলে কয়েকদিনের মধ্যে আবার তা ঠিক হয়ে যায়।
স্বাস্থ্য বীমা
স্বাস্থ্য বীমা হচ্ছে ব্যক্তির চিকিৎসা খরচ মেটানোর জন্য করা বীমা । স্বাস্থ্যসেবার সামগ্রিক ঝুঁকি ও স্বাস্থ্য সংক্রান্ত ব্যয়ের আনুমানিক হিসাব অনুযায়ী, একজন বীমাকারী বিভিন্ন ধরনের স্বাস্থ্য বীমা গ্রহণ করতে পারেন, যেমন মাসিক প্রিমিয়াম অথবা পে রোল ট্যাক্স, যা বীমার চুক্তি অনুযায়ী তার স্বাস্থ্য সেবার জন্য জরুরী অবস্থায় চিকিৎসা জন্য প্রয়োজনীয় খরচ যোগাবে । আমেরিকার স্বাস্থ্য সংস্থার মতে, স্বাস্থ্য বীমা হচ্ছে অসুস্থতা কিংবা আহত অবস্থায় প্রাপ্ত চিকিৎসা খরচ । যার ভেতর অন্তর্ভূক্ত রয়েছে দূর্ঘটনার ক্ষতিপূরন, চিকিৎসা খরচ, প্রতিবন্ধিত্ব অথবা দূর্ঘটনাজনিত মৃত্যুর ক্ষতিপূরন প্রদান ।কমনওয়েলথ ফান্ড তাদের বার্ষিক জরিপ, "মিরর, মিরর অন দ্যা ওয়াল" এ অস্ট্রেলিয়া, জার্মানী, ইংল্যান্ড, নিউজিল্যান্ড, কানাডা, আমেরিকা প্রভৃতি দেশের প্রদানকৃত স্বাস্থ্যসেবার তুলনামূলক চিত্র তুলে ধরে এবং এতে দেখা যায় যে, যদিও আমেরিকার স্বাস্থ্যসেবা প্রাপ্তি সবচেয়ে খরচবহুল, কিন্তু তুলনামূলকভাবে অন্য দেশগুলোর চেয়ে কম মানের ।
এ দেশটিতে সরকারি স্বাস্থ্য সেবাকে মেডিকেয়ার বলে উল্লেখ করা হয় । এটি বিনামূল্যে হাসপাতালে চিকিত্সা এবং অন্যান্য চিকিৎসা সেবার জন্য সার্বজনীন সেবা নিশ্চিত করে থাকে। বেসরকারি ভাবে স্বাস্থ্য সেবা নিশ্চিত করার জন্য দেশটিতে অনেক বেসরকারি স্বাস্থ্য বীমা প্রতিষ্ঠান রয়েছে ।
আমেরিকা অথবা মার্কিন যুক্তরাষ্ট্রে স্বাস্থ্যসেবা ব্যবস্থা মূলত বেসরকারি স্বাস্থ্য বীমার উপর ব্যাপকভাবে নির্ভর করে, যা অধিকাংশ আমেরিকানদের জন্য স্বাস্হ্য সেবা প্রাপ্তির প্রাথমিক উৎস । সেন্টারস ফর ডিজিস কন্ট্রোল এন্ড প্রিভেনশান (রোগ নিয়ন্ত্রণ ও প্রতিরোধ কেন্দ্র) এর ২০১২ সালের হিসাব অনুযায়ী প্রায় ৬১% আমেরিকানদের ব্যক্তিগত স্বাস্থ্য বীমা করা রয়েছে ।
ইংল্যান্ড বা যুক্তরাজ্যের ন্যাশনাল হেলথ সার্ভিস (এনএইচএস) একটি সরকারীভাবে পরিচালিত স্বাস্থ্যসেবা ব্যবস্থা যেখানে স্বাভাবিকভাবে যুক্তরাজ্যে বসবাসকারী সবাই এ স্বাস্থ্যসেবার আওতায় পড়ে । এছাড়াও দেশটিতে বেসরকারী অনেক বীমা প্রতিষ্ঠান রয়েছে যারা স্বাস্থ্য সেবা সংক্রান্ত বীমার সুবিধা দিয়ে থাকে ।
উনবিংশ শতাব্দীর শেষের দিকে "দুর্ঘটনা বীমা" চালু করা হয়, যা অনেকটা বর্তমান সময়ের প্রতিবন্ধিত্ব বীমার মতন । এরূপ বীমা সেবা বিংশ শতাব্দীর শুরু পর্যন্ত অব্যাহত ছিল যেহেতু কিছু বিচারব্যবস্থায় (ক্যালিফোর্নিয়া মত) স্বাস্থ্য বীমা নিয়ন্ত্রণ আইন আসলে প্রতিবন্ধিত্ব বীমার অন্তর্ভূক্ত ছিল ।
বিভিন্ন দেশের বীমা কোম্পানির ক্ষেত্রে তাদের নির্বাচিত হাসপাতাল ও ক্লিনিকের সেবা মান ভিন্ন হয়ে থাকে । তবে আমেরিকাতে স্বাস্থ্য বীমা সেবা প্রদানকারী প্রতিষ্ঠানগুলো প্রায়ই তাদের স্বাস্থ্যসেবা প্রদানকারী হাসপাতাল বা ক্লিনিকগুলোর মান সম্পর্কে পূর্বেই অবগত হয়ে থাকে, যেমন জয়েন্ট কমিশন এবং আমেরিকান অ্যাক্রিডিটেশান হেলথ কেয়ার কমিশন দ্বারা স্বীকৃতির দ্বারা ।
সাদা লোচন
সাদা লোচন (বৈজ্ঞানিক নাম: "Ancema blanka (de Nicéville)") এক প্রজাতির ছোট আকারের প্রজাপতি। এরা ‘লাইসিনিডি’ গোত্রের সদস্য। বন্যপ্রাণ সংরক্ষণ আইন অনুসারে এই প্রজাতি তফ্‌সিল ২ এর তালিকার অন্তর্ভুক্ত।
সাদালোচন এর প্রসারিত অবস্থায় ডানার আকার ৩০-৪০মিলিমিটার দৈর্ঘ্যের হয়।
ভারতে প্রাপ্ত সাদালোচন এর উপপ্রজাতি হল-
এদের হিমালয়এর ১৫০০ ফুট উচ্চতা পর্যন্ত এদের দেখা মেলে। ভারত এর পশ্চিম ঘাট পার্বত্য অঞ্চল এবং সিকিম থেকে অরুনাচল প্রদেশ পর্যন্ত। এছাড়া নেপাল, ভুটান, বাংলাদেশ এবং মায়ানমার এও এদের দেখা যায়।
এদের দুটি লেজ রয়েছে। নীচের অংশ চকচকে রুপোলী রঙ এর। উভয় ডানাতেই সরু আঁকাবাঁকা অবিছিন্ন ফিসকাল দাগ দেখা যায়। এদের নীচের ডানার অন্তরস্তরের নীচের দিকে লেজের কাছাকাছি অংশে দুটি সুস্পষ্ট কালো প্রায় গোলাকৃতি ছোপ রয়েছে যাদের উপরিভাগ কমলা রঙ এর। উপরের অংশ উজ্জ্বল আকাশী নীল রঙ বিশিষ্ট যার শীর্ষভাগ কালো রঙ এর এবং এই কালো শীর্ষভাগ নীল ডোরা দাগযুক্ত।
এরা খুব দ্রুত ওড়ে। গ্রীষ্মকালে পুরুষ সাদা লোচন কদাচিৎ জলের ধারে বসে জলপান করে। সাধারণত এদের গাছের উপর অথবা পাথরের উপর বসে রৌদ্র পোহাতে প্রায়শই দেখা যায়। সাদা লোচন পশুদের বিষ্ঠার উপরও বসে থাকে। অনের সময় ছোট ঝর্না অথবা নদীর ধারেও দেখা যায়। রৌদ্র পোহানোর সময় এরা এদের ডানা দুটি অর্ধেক খুলে বসে। পুরুষ প্রজাতিগুলি কলহপ্রবন প্রকৃতির এবং অন্য প্রজাতির প্রজাপতিকে পাশ দিয়ে উড়ে যেতে দেখলেই পিছু ধাওয়া করে। স্ত্রী সাদা লোচন দের খুব কম দেখা মেলে।
এই শূককীট "Viscum angulatam", "Viscum capitellatum" ইত্যাদি গাছের পাতার রসালো অংশ আহার করে।
পাওয়ার ফ্যাক্টর
তড়িৎ প্রকৌশল বা ইলেক্ট্রিক্যাল ইঞ্জিনিয়ারিং-এ পাওয়ার ফ্যাক্টর হল একটিভ পাওয়ার এবং এ্যপারেন্ট পাওয়ারের অনুপাত। একে cosθ দ্বারা প্রকাশ করা হয়, যার মান ০ থেকে ১ পর্যন্ত হতে পারে। পাওয়ার ফ্যাক্টর নির্দেশ করে শতকরা কত ভাগ বিদ্যুৎ আমরা প্রয়োজনীয় কাজে ব্যবহার করতে পারি। একটিভ পাওয়ার কিলোওয়াট (KW) এ পারিমাপ করা হয় এবং এ্যাপারেন্ট পাওয়ার ভোল্ট-অ্যাম্পিয়ার(VA)এ পরিমাপ করা হয়।
এখানে একটিভ পাওয়ার হল যতটুকু বিদ্যুৎ ক্ষমতা আমরা ব্যবহার করতে পারি, এবং এ্যপারেন্ট পাওয়ার হল মোট শক্তি যা একটিভ পাওয়ার আর রিএকটিভ পাওয়ারের যোগফল।
পাওয়ার ফ্যাক্টর তিন প্রকার যথা-
যখন কোন সার্কিটে ক্যাপাসিটিভ লোডের চেয়ে ইনডাক্টিভ লোডের পরিমাণ বেশি থাকে তখন ঐ সার্কিটের পাওয়ার ফ্যাক্টরকে ল্যাগিং পাওয়ার ফ্যাক্টর বলে। অর্থ্যাৎ যে সার্কিটে কারেন্ট ভোল্টেজের পিছনে থাকে তাকে ল্যাগিৎ পাওয়ার ফ্যাক্টর বলে।
যখন কোন সার্কিটে ইনডাক্টিভ লোডের চেয়ে ক্যাপাসিটিভ লোডের পরিমাণ বেশি থাকে তখন ঐ সার্কিটের পাওয়ার ফ্যাক্টরকে লিডিং পাওয়ার ফ্যাক্টর বলে। অর্থ্যাৎ যে সার্কিটে ভোল্টেজ কারেন্টের পিছনে থাকে তাকে লিডিং পাওয়ার ফ্যাক্টর বলে।
দিকপরিবর্তী বিদ্যুৎ প্রবাহের তিনটি উপাংশ আছে:
The Power Triangle:
formula_1
formula_2
formula_3
Increasing the Power Factor:
Decreasing the Power Factor:
Lagging and Leading Power Factors:
এখানে θ যদি কারেন্ট এবং ভোল্টেজের মধ্যবর্তি দশা কোণ হয় এবং θ এর কোসাইন অর্থাৎ formula_4 হবে পাওয়ার ফ্যাক্টরের পরিমাণ। এর মান ০ থেকে ১ এর মধ্যে হতে পারে।
পাওয়ার ফ্যাক্টর সংশোধন(correction) বলতে আমরা সহজে বুঝি কোন একটা সিস্টেমে রিএকটিভ পাওয়ারের পরিমান কমিয়ে একটিভ পাওয়ার এর পরিমান বাড়ানো। আমরা সাধারনত ক্যাপাসিটর ব্যাংক অথবা সিংক্রোনাস মোটর ব্যবহার করে পাওয়ার ফ্যাক্টর সংশোধন ও বৃদ্ধি করে থাকি। ইন্ডাস্ট্রিতে ক্যাপাসিটর ব্যাংক ব্যবহার করে পাওয়ার ফ্যাক্টর সংশোধন করা হয়।
সাধারণত তিনটি উপায়ে পাওয়ার ফ্যাক্টরের উন্নত করা যায়। এগুলো হলো -
পেটুয়াঘাট মৎস্য বন্দর
পেটুয়াঘাট মৎস্য বন্দর হলো পূর্ব মেদিনীপুর জেলার পেটুয়াঘাটে রসুলপুর নদীর মহনার কাছে গড়ে ওঠা একটি মৎস্য বন্দর। 
বন্দরটি ২০১০ সালে উদ্ভদন করেন পশ্চিমবঙ্গের তাৎকালীন রজ্যপাল এম কে নারায়াণন। বন্দরটি ১১.৮ হেক্টর জায়গয় গড়ে উঠেছে। বন্দরটি ভারতের বৃহৎ মৎস্য বন্দর গুলির একটি। বন্দরটিতে ৪০০টি নথিভুক্ত মাছ ধরার ট্রলার ও ২০০টি অনথিভুক্ত ট্রলার রয়েছে। বন্দরে একটি বরফ কল, হিম ঘর, জাল বুনন কেন্দ্র ও ট্রলারের তেল বিক্রয় কেন্দ্র। এছাড়াও এখানে একটি ট্রলার মেরামতি কেন্দ্র গড়ার প্রস্তাব করা হয়েছে।
বন্দরটির নির্মাণকার্য শুরু হয় বামফ্রন্ট আমলে ও নির্মাণ শেষ হয় ২০১০ সালে। বন্দরটি নির্মাণের জন্য খরচ ধরা হয় ২০০ কোটি টাকা। প্রথম ধাপে বন্দরটি নির্মাণে ৬০ কোটি টাকা খরচ হয়েছে। দ্বিতীয় ধাপের কাজ শুরু হয়েছে। এই ধাপে বন্দরে একটি ড্রাই ডক নির্মাণ করা হবে।
সাফিনা পার্ক
সাফিনা পার্ক রাজশাহীর গোদাগাড়ীতে একমাত্র বিনোদন কেন্দ্র। গোদাগাড়ীর জিরো পয়েন্ট হতে প্রায় ৯ কি.মি দূরে গোদাগাড়ী-নাচোল রোডের পাশে দিগরাম খেঁজুরতলায় অবস্থিত এই পার্কটি। এই খেঁজুরতলা সাফিনা পার্কে যাওয়ার সময় রাস্তার দুই ধারের ফসলের যে সবুজের সমাহার ঘটেছে তা পর্যটক ও দর্শনার্থীদের দৃষ্টি কাড়বে।
গোদাগাড়ী উপজেলার বালিয়াঘাট্টা এলাকার দুই সহোদর ফজলুর রহমান ও সাইফুল ইসলাম ২০১২ সালে উপজেলার দিগ্রাম এলাকায় নিজেদের জমিতে বাণিজ্যিকভাবে ‘সাফিনা পার্ক’ নামের একটি পিকনিক স্পট গড়ে তোলেন।
গোদাগাড়ী উপজেলা সদর ডাইংপাড়ার পূর্বদিকে ৮ কিলোমিটার দূরে গোদাগাড়ী-আমনুরা সড়কের পার্শ্বে দিগরাম খেঁজুরতলা। এই খেঁজুরতলা সাফিনা পার্কে যাওয়ার সময় রাস্তার দুই ধারের ফসলের যে সবুজের সমাহার ঘটেছে তা পর্যটক ও দর্শনার্থীদের দৃষ্টি কাড়বে। গোদাগাড়ী উপজেলার মোহনপুর ইউনিয়নে।
তুরমতি বাজ
তুরমতি বাজ () বা শিরেল পাখি নামেও পরিচিত। "Falconidae" পরিবারের দুঃসাহসী বাজটির বৈজ্ঞানিক নাম "Falco chicquera"। বাংলাদেশ বার্ড ক্লাব কর্তৃপক্ষ এই পাখিকে ‘লাল ঘাড় শাহিন’ হিসেবে নামকরণ করলেও বাংলাদেশের বিভিন্ন এলাকায় এটি ‘তুরমতি বাজ’ নামে অধিক পরিচিত। দক্ষিণ এশিয়ায় পাখিটি বিরল এবং বর্তমানে সারাবিশ্বেও প্রায় সংকটাপন্ন হিসেবে বিবেচিত।
তুরমতি মাঝারি আকারের পাখি। ঠোঁটের আগা থেকে লেজের ডগা পর্যন্ত লম্বায় ৩১-৩৬ সেন্টিমিটার। ওজনে পুরুষ ১৩৯-১৭৮ ও স্ত্রী ১৯০-৩০৫ গ্রাম। স্ত্রী পাখি পুরুষ পাখির চেয়ে বড় হয়। প্রাপ্তবয়স্ক পাখির ঘাড় ও মাথা পোড়ামাটির মতো লাল। ছাই-সাদা বুকে ছোট ছোট কালো ছিট। সাদা পেটে আড়াআড়ি চিকন কালচে দাগ। লেজের আগা কালো। পিঠ ধূসর, তার ওপরে নীল রঙের পলিশ করা। চোখ বাদামি। চোখের চারদিক, পা ও আঙুল হলুদ। নখ কালো। ঠোঁট হলুদ ও আগা কালো।
স্ত্রী ডিমে ৩২-৩৫ দিন তা দিয়ে বাচ্চা ফোটায়। বাবা শিকার করে আনে ও মা সেই শিকার ঠোঁট দিয়ে ছিঁড়ে ছিঁড়ে বাচ্চাদের খাওয়ায়। বাচ্চারা প্রায় ৪৮ দিনে স্বাবলম্বী হয় ও নীল আকাশে ডানা মেলে।
তুরমতি বাজ লোকালয়, পতিত জমি, ধানক্ষেতসহ খোলা প্রান্তরে ঘুরে বেড়ায়। শিকারি পাখি বড় বড় গাছ, বড় বড় স্থাপনা বা বিদ্যুতের বড় খুঁটির ওপর বসে চারদিকে খেয়াল করে। গাছের উঁচু ডাল কিংবা বিদ্যুতের তারে বসে শিকার খুঁজতে থাকে। সাধারণত ওরা আকাশে উড়ন্ত অবস্থায়ই শিকার ধরে। মূলত চড়ুই, খঞ্জনসহ ছোট ছোট পাখি ধরে খায়। এ ছাড়া বাদুড়, চামচিকা, ইঁদুর প্রভৃতি প্রাণীও ওদের খাদ্য তালিকায় রয়েছে। ওদের কর্মচঞ্চলতা খুব বেশি থাকে ভোরে এবং সন্ধ্যার ঠিক আগে।
বোয়ালিয়া ইউনিয়ন
বোয়ালিয়া ইউনিয়ন গোমস্তাপুর উপজেলার একটি প্রশাসনিক এলাকা।
বোয়ালিয়া ইউনিয়ন এর উত্তরে মহানন্দা নদী এবং পশ্চিমে ভারত অবস্থিত। এর আয়তন – ১১.০৩ (বর্গ কিঃ মিঃ)।
এটি মোট ৩১ টি গ্রাম এবং ১০ টি মৌজার সমন্বয়ে গঠিত।
গ্রামগুলো হলোঃ
আলীনগর ইউনিয়ন
আলীনগর ইউনিয়ন গোমস্তাপুর উপজেলার একটি প্রশাসনিক এলাকা।
আলীনগর ইউনিয়ন এর দক্ষিণে মহানন্দা নদী এবং পশ্চিমে ভারত অবস্থিত। এর আয়তন – ১৪.৭০ (বর্গ কিঃ মিঃ)।
শিক্ষার হার – ৪৯%। এর মধ্যে সরকারী প্রাথমিক বিদ্যালয়- ০৮টি, বে-সরকারী রেজিঃ প্রাঃ বিদ্যালয়- ০৩টি, উচ্চ বিদ্যালয়ঃ ১টি এবং মাদ্রাসা- ২টি।
এটি মোট ১৯ টি গ্রাম এবং ৫ টি মৌজার সমন্বয়ে গঠিত।
গ্রামগুলো হলোঃ
চৌডালা ইউনিয়ন
চৌডালা ইউনিয়ন গোমস্তাপুর উপজেলার একটি প্রশাসনিক এলাকা। কালের স্বাক্ষী বহনকারী মহানন্দা নদীর তীরে গড়ে ওঠা গোমস্তাপুর উপজেলার একটি ঐতিহ্যবাহী অঞ্চল হলো চৌডালা ইউনিয়ন।
চৌডালা ইউনিয়ন এর দক্ষিনে মহানন্দা নদী এবং পশ্চিমে ভারত অবস্থিত। এর আয়তন – ১৪.৭০ (বর্গ কিঃ মিঃ)।
শিক্ষার হার – ৪৯%। এর মধ্যে সরকারী প্রাথমিক বিদ্যালয়- ০৮টি,
* বে-সরকারী রেজিঃ প্রাঃ বিদ্যালয়- ০৩টি,
* উচ্চ বিদ্যালয়ঃ ২টি:-
১. চৌডালা দ্বিমূথী উচ্চ বিদ্যালয়।
২. চৌডালা বালিকা উচ্চ বিদ্যালয়।
* মাদ্রাসা- ৩টি:-
১. চৌডালা দাখিল মাদ্রাসা।
২. নন্দলালপুর দাখিল মাদ্রাসা।
৩. সাহেবগ্রাম মহিলা দাখিল মাদ্রাসা।
* কলেজ ১টি:-
১. চৌডালা জোহুর আহমেদ মিঞা কলেজ।
এটি মোট ১৯ টি গ্রাম এবং ৫ টি মৌজার সমন্বয়ে গঠিত।
গোমস্তাপুর ইউনিয়ন
গোমস্তাপুর ইউনিয়ন গোমস্তাপুর উপজেলার একটি প্রশাসনিক এলাকা।
ইউনিয়ন সীমানা-উত্তরে রহনপুর পৌরসভা, দক্ষিণে শিবগঞ্জ উপজেলার চককির্ত্তী ইউনিয়ন, পূর্বে দিকে নাচোল উপজেলার কসবা ইউনিয়ন, পশ্চিমে দিকে মহানন্দা নদীর পাড়ে চৌডালা ইউনিয়ন। এর আয়তন – ১৬.১০ (বর্গ কিঃ মিঃ)।
এটি মোট ৩২ টি গ্রাম এবং ১৫ টি মৌজার সমন্বয়ে গঠিত।
গোমস্তাপুর ইউনিয়ন এর ওয়ার্ডসমূহ হলোঃ
তৃষা আপটাউন
তৃষা আপটাউন (জন্মঃ ০৭ অগাস্ট, ১৯৭৯; কেন্টাকি, মার্কিন যুক্তরাষ্ট্র) একজন নারী যৌন শিল্পী মডেল ও বৈশিষ্ট্য নর্তকী। তিনি ১৯৯৪ সালে প্রাপ্তবয়স্ক মনোরঞ্জন জগতে পদার্পণ করেন।
তৃষা তার উচ্চবিদ্যালয়ের পড়াশোনা শেষ কোরে ওহিও চোলে আসে এবং সেখানে একটি ক্লাবে যৌনাবেদক নর্তকীর কাজে নিযুক্ত হন। এরপর তিনি বিভিন্ন আন্তর্জাল ভিত্তিক কোম্পানির মডেল হিসেবে কাজ করতে থাকে এবং ঘটনাক্রমে তিনি নিজে একটি সোলোগার্ল ধরনের ওয়েবসাইট শুরু করেন তৃষাআপটাউন.কম নামে; বর্তমানেও এটিই তার দাপ্তরিক ওয়েবসাইট। তারপর তিনি ২০০২ সালে মূলধারার চলচ্চিত্র "দ্য রুলস অব অ্যাট্রাকশনে" অভিনয় করেন। "কারাকুরি নিনজা গার্ল" নামক একটি প্রাপ্তবয়স্ক অ্যানিমেশন চলচ্চিত্রেও তিনি কণ্ঠদান করেন। ২০০৪ সালে, সে ডন গু নামক একটি নির্মাতা কোম্পানির সাথে একবছরের চুক্তি করে সেই কোম্পানিটি একই বছরের নভেম্বর মাসে "ম্যাক্সিম গ্রাইন্ড: তৃষা'জ বিচস" নমে একটি চলচ্চিত্র রিলিজ করে। তৃষা ২০০৯ সালে ওয়েব বেব অব দ্য ইয়ার হিসেবে এক্সবিজ পুরস্কার জিতে। তৃষা আপটাউন বিভিন্ন প্রাপ্তবয়স্ক পত্রিকার কভার গার্ল হিসেবেও কাজ করেন যার মধ্যে "শোগার্ল", "গ্যালারী" "ক্লাব ইন্টারন্যাশনাল" ইত্যাদি উল্লেখযোগ্য
সিলভার সার্ক
সিলভার সার্ক সাইপ্রিনিডি গোত্রের একটি মাছ। দক্ষিণ-পূর্ব এশিয়া বিশেষত ইন্দোনেশিয়া, থাইল্যান্ড ও মালয়েশিয়ার স্থানীয় মাছ সিলভার সার্ক। গ্রিক শব্দ balantion অর্থ থলে (bag) এবং গ্রিক শব্দ cheilos অর্থ ঠোট (lip) থেকে Balantiocheilos শব্দটি এসেছে। এই মাছের বৈশ্বিক সংরক্ষণ অবস্থা Endangered অর্থাৎ এই প্রজাতি বৈশ্বিক হুমকিগ্রস্ত মাছের তালিকার অন্তর্ভুক্ত।
এই মাছের আদিবাস ইন্দোনেশিয়া, মালয়েশিয়া ও থাইল্যান্ড।
লম্বা দেহ পার্শ্বীয়ভাবে চাপা। রূপালী বর্ণের দেহের পৃষ্ঠদেশ কালচে। পৃষ্ঠপাখনা, শ্রোণীপাখনা ও পুচ্ছপাখনার প্রান্তসীমা কালো বর্ণের। পার্শ্বরেখা বরাবর ৩৫টি আঁইশ বর্তমান। আদর্শ দৈর্ঘ্য, ফর্ক দৈর্ঘ্য, দেহ উচ্চতা, মাথার দৈর্ঘ্য, পুচ্ছদণ্ড (Caudal peduncle) মোট দৈর্ঘ্যের যথাক্রমে ৭৪.৬৭, ৮০.৬৭, ২২.৬৭, ২২.৬৭ ও ৮.০০ শতাংশ। চক্ষুর ব্যাস মাথার দৈর্ঘ্যের ৩৫.২৯ শতাংশ।
স্বাদুপানির এই মাছ জলাশয়ে বিশেষত নদী ও হ্রদের প্রধানত উপরের স্তরে দেখতে পাওয়া যায়।
রুই জাতীয় অন্যান্য মাছের মত এরাও প্রকৃতিতে সর্বভুক প্রকৃতির হলেও ফাইটোপ্লাঙ্কটনই বেশি খেয়ে থাকে। এছাড়াও ছোট ছোট ক্রাশটেশিয়ানস, রোটিফারস, পতঙ্গ ও এর শূককীট, শেওলা, অন্যান্য উদ্ভিদের অংশবিশেষ ইত্যাদি খেয়ে থাকে।
এদের জীবনকাল ৮-১০ বছর। অপরিণত অবস্থায় এদের স্ত্রী ও পুরুষ আলাদা করা খুবই কঠিন। তবে পরিণতদের মধ্যে একই বয়সের স্ত্রীরা পুরুষের চেয়ে আকারে ছোট ও স্থূল হয়ে থাকে।
বাহারি মাছ হিসেবে এর ব্যবহার দেখতে পাওয়া যায়। তাই বাহারি মৎস্য প্রেমীদের চাহিদা মেটাতে এই মাছের গুরুত্ব রয়েছে।
প্রব্রাজিকা ভক্তিপ্রাণা
প্রব্রাজিকা ভক্তিপ্রাণা হলেন একজন হিন্দু সন্ন্যাসিনী এবং ভারতের পশ্চিমবঙ্গ রাজ্যের দক্ষিণেশ্বরে অবস্থিত শ্রীসারদা মঠ ও রামকৃষ্ণ সারদা মিশনের চতুর্থ অধ্যক্ষা। ২০০৯ সালের ২ এপ্রিল তিনি উক্ত প্রতিষ্ঠানের অধ্যক্ষা হন। তাঁর নামে ‘প্রব্রাজিকা’ শব্দের অর্থ ‘পরিব্রাজিকা সন্ন্যাসিনী’ এবং ‘ভক্তিপ্রাণা’ শব্দের অর্থ ‘যাঁর প্রাণ ভক্তিতে সমাহিত’।
১৯২০ সালের অক্টোবর মাসে ব্রিটিশ ভারতের কলকাতা শহরে প্রব্রাজিকা ভক্তিপ্রাণার জন্ম হয়েছিল। তাঁর বিদ্যালয় শিক্ষা গৌরীমার সারদেশ্বরী আশ্রমে। ছোটোবেলা থেকেই আধ্যাত্মিক বিষয়ের প্রতি তিনি আকৃষ্ট হতেন। রামকৃষ্ণ মঠ ও মিশনের সন্ন্যাসীদের সঙ্গে তাঁর যোগাযোগ ছিল। প্রথম দিকে তিনি নার্সের প্রশিক্ষণ গ্রহণ করেন। ১৯৫০ সালে তিনি টালিগঞ্জে রামকৃষ্ণ সারদা মিশনের মাতৃভবনে নার্স হিসেবে যোগদান করেন।
১৯৫৩ সালে প্রব্রাজিকা ভক্তিপ্রাণা রামকৃষ্ণ পরমহংসের শিষ্য তথা রামকৃষ্ণ মঠ ও মিশনের চতুর্থ অধ্যক্ষ স্বামী বিরজানন্দের কাছে দীক্ষা ও ব্রহ্মচর্য গ্রহণ করেন। ১৯৫৯ সালে তিনি রামকৃষ্ণ মঠ ও মিশনের তৎকালীন অধ্যক্ষ স্বামী শঙ্করানন্দের কাছ থেকে সন্ন্যাস দীক্ষা গ্রহণ করেন।সেই বছরই তিনি শ্রীসারদা মঠের ট্রাস্টি হন। সেই বছর শ্রীসারদা মঠ পৃথক প্রতিষ্ঠানের স্বীকৃতি লাভ করেন। ১৯৬০ সালে তিনি রামকৃষ্ণ সারদা মিশনের গভর্নিং বডির সদস্যপদ লাভক করেন। সেই সময় মাতৃভবন হাসপাতালটি ছিল ১০ শয্যাবিশিষ্ট একটি প্রসূতি কেন্দ্র। তিনি সেখানে নার্স হিসেবে কাজ করেন। পরে তিনি সেখানকার সেক্রেটারি হন। তাঁর নেতৃত্বে হাসপাতালটি একটি ১০০ শয্যাবিশিষ্ট আধুনিক হাসপাতালের রূপ নেয়। ১৯৯৮ সালের ডিসেম্বর মাসে তিনি শ্রীসারদা মঠ ও রামকৃষ্ণ সারদা মিশনের সহ সংঘাধ্যক্ষ নির্বাচিত হন। ২০০৩ সালের ১৩ এপ্রিল তিনি পানগোটের বেদান্ত সেন্টারের উদ্বোধন অনুষ্ঠানে আমন্ত্রিত হন। ২০০৯ সালের ফেব্রুয়ারি মাসে প্রব্রাজিকা শুদ্ধাপ্রাণার প্রয়াণের পর এপ্রিল মাসে তিনি মিশনের অধ্যক্ষের দায়িত্ব গ্রহণ করেন। দায়িত্ব গ্রহণের পর তিনি বলেছিলেন, “সারা জীবন আমি সকলের সঙ্গে থাকতে চেষ্টা করেছি। সেটাই মা সারদা দেবী আমার থেকে চেয়েছিলেন... মায়ের আশীর্বাদ ছাড়া আমরা কিছুই না।”
অলিম্পিকে ভার্জিন দ্বীপপুঞ্জ
ভার্জিন দ্বীপপুঞ্জ প্রথম অলিম্পিক গেমসে অংশগ্রহণ করে ১৯৬৮ সালে এবং তারপর থেকে প্রতিটি গ্রীষ্মকালীন অলিম্পিক গেমসে অংশগ্রহণ করে আসছে শুধুমাত্র ১৯৮০ গেমস ছাড়া, যাতে তারা যুক্তরাষ্ট্রের নেতৃত্বে বয়কট করেছিল। শীতকালীন অলিম্পিক গেমসে ১৯৮৮ সালে অভিষেক, এরপরের ২০১০ শীতকালীন গেমস বাদে প্রতিটি গেমসে প্রতিদ্বন্দ্বিতা করেছে।
ভার্জিনের পক্ষে একমাত্র পদক জিতে পিটার হোলবার্গ। তিনি ১৯৮৮ গ্রীষ্মকালীন গেমসে সেইলিংয়ে রৌপ্য পদক জিতেন।
ভার্জিন দ্বীপপুঞ্জের জাতীয় অলিম্পিক কমিটি ১৯৬৭ সালে গঠিত হয় এবং একই বছর আইওসির স্বীকৃতি লাভকরে।
কোঠা কুমিরের খিল
কোঠা কুমিরের খিল (বৈজ্ঞানিক নাম:Microphis deocata) হচ্ছে "Microphis" গণের একটি স্বাদু পানির মাছ।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।
এই মাছ ভারতের পশ্চিমবঙ্গ, বিহার ও আসামে এবং ও বাংলাদেশে ব্যাপকভাবে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন প্রজাতি বলে চিহ্নিত।
অমরেশ রায় চৌধুরী
পন্ডিত অমরেশ রায় চৌধুরী (জন্ম: ১৮ সেপ্টেম্বর ১৯২৮) উপমহাদেশের একজন নামকরা সঙ্গীত শিল্পী। ক্লাসিক্যাল সঙ্গিত এ অবদানের জন্য তিনি বাংলাদেশ সরকার কর্তৃক একুশে পদকে ভূষিত হন ২০১৬ সালে।
ফরিদপুর জেলার চৌদ্দরশি গ্রামে ১৯২৮ সালের ১৮ সেপ্টেম্বর জন্মগ্রহণ করেন পন্ডিত অমরেশ রায় চৌধুরী। ফরিদপুর জেলার সদরপুর উপজেলার বাইশরশির জমিদার রায় বাহাদুর মহেন্দ্র নারায়ন রায় চৌধুরী, তার চার ছেলে অবিনাশ রায় চৌধুরী, ভূপতি রায় চৌধুরী, সুকুমার রায় চৌধুরী, গৌর গোপাল রায় চৌধুরী। তাদের মধ্যে ভূপতি রায় চৌধুরী ও সুকুমার রায় চৌধূরী ছিলেন চিরকুমার। গৌর গোপাল রায় ছিলেন নিঃসন্তান। বড় ছেলে অবিনাশ রায় চৌধুরীর একমাত্র পুত্র অমরেশ রায় চৌধুরী। ১৯৭১ সালের পুর্বেই তিন ভাই মারা যান। ১৯৭২ সালে স্বাধীনতার পর আত্মহত্যা করেন সুকুমার রায় চৌধুরী।
স্বাধীনতার যুদ্ধ চলাকালে অবিনাশ রায়ের একমাত্র পুত্র অমরেশ রায় মা রাজলক্ষ্মী রায় চৌধূরীকে নিয়ে রাজশাহীতে পালিয়ে যান। পরবর্তীতে রাজশাহীতেই তিনি স্থায়ীভাবে বসবাস শুরু করেন। সহধর্মিণী সোনালী রায় চৌধুরী ও দুই ছেলে অভিজিৎ ও অমিত, দুই পুত্রবধু এবং নাতি নাতনিদের নিয়ে তার সংসার জীবন।
পঞ্চম শ্রেণির ছাত্র থাকা অবস্থায় তার মা রাজলক্ষী রায় চৌধুরীর একান্ত আগ্রহে প্রথম হাতে খড়ি হয় উপমহাদেশের প্রখ্যাত উচ্চাঙ্গ সঙ্গীত কলাকার ও বিশিষ্ট সুরকার ফরিদপুরের সুধীর লাল চক্রবর্তী-এর কাছে। প্রখ্যাত উচ্চাঙ্গ সঙ্গীত কলাকার ও বিশিষ্ট সুরকার সুধীর লাল চক্রবর্তীর আকস্মিক মৃত্যুর পরে সিরাজগঞ্জের উচ্চাঙ্গ সঙ্গীতশিল্পী হরিহর শুক্লা (ভারত বিখ্যাত সঙ্গীত শিল্পী হৈমন্তী শুক্লার পিতা) এর কাছে কয়েক বছর তালিম নেন পরে সুদীর্ঘ কয়েক বছর উপমহাদেশীয় মার্গ সঙ্গীতের স্বনামধন্য সঙ্গীত সাধক সঙ্গীতাচার্য তারাপদ চক্রবর্তী-এর কাছে ধ্রুপদ, খেয়াল ও ঠুংরীতে প্রশিক্ষণ গ্রহণ করেন।
এছাড়া বিশিষ্ট শিল্পী ও সুরকার নিখিলচন্দ্র সেন-এর কাছে আধুনিক গান, অতুলপ্রসাদ, রাগপ্রধান, নজরুল সঙ্গীত ও শ্যামা সঙ্গীত শিক্ষা গ্রহণ করেন। এছাড়া সঙ্গীত কলাকার মানস চক্রবর্তী-এর নিকটেও বেশ কয়েক বছর উচ্চাঙ্গ সঙ্গীতে তালিম নেন । ১৯৪৫ সালে ম্যাট্রিক পাশ করার পর লেখাপড়ায় উচ্চশিক্ষা গ্রহণের সাথে সাথে একান্ত নিষ্ঠার সঙ্গে উচ্চাঙ্গ সঙ্গীত শিক্ষা ও চর্চা অব্যাহত থাকে।
তিনি বর্তমানে রাজশাহীর ‘শিল্পাশ্রম ললিতকলা একাডেমি’-তে সঙ্গীতের শিক্ষক হিসেবে কর্মরত আছেন। তিনি নিজেই ‘সঙ্গীতাশ্রম’ নামে একটি সঙ্গীতের প্রতিষ্ঠান প্রতিষ্ঠা করেন।
কাজী নজরুল ইসলামের গানগুলির আদি রেকর্ড থেকে আদি সুর উদ্ধার করে তারপর সেগুলোর স্বরলিপি করেছেন তিনি।
নয়ালাভাঙ্গা ইউনিয়ন
নয়ালাভাঙ্গা ইউনিয়ন বাংলাদেশের চাঁপাইনবাবগঞ্জ জেলার অধীনে শিবগঞ্জ উপজেলার একটি প্রশাসনিক এলাকা।
চাঁপাইনবাবগঞ্জ জেলার ১০ কিঃমিঃ উত্তরে এবং শিবগঞ্জ উপজেলার ৮ কিঃমিঃ দক্ষিণে নয়ালাভাঙ্গা ইউনিয়ন পরিষদটি অবস্থিত । নয়ালাভাঙ্গা ইউনিয়নের আয়তন ৪০১২ একর ।
এই ইউনিয়নের অধিকাংশ ভুখন্ড আম বাগান দ্বারা পরিপূর্ন। ৬নং ওয়ার্ডের হরিনগর গ্রামের রেশম তাঁত শিল্প অদ্যবধি স্বানামে খ্যাত।
এই ইউনিয়নের জনসংখ্যা প্রায় ৪২,০০০ ।
সরমংলা ইকোপার্ক
সরমংলা ইকোপার্ক রাজশাহী জেলার গোদাগাড়ী উপজেলায় অবস্থিত একটি বিনোদন কেন্দ্র। উপজেলার ডাইংপাড়া মোড় থেকে মাত্র ৩ কিলোমিটার পূর্ব দিকে গোদাগাড়ী-আমনুরা সড়কের পার্শ্বে প্রাকৃতিকভাবে গড়ে ওঠা সরমঙ্গলা ইকোপার্ক।
রাজশাহী জেলার গোদাগাড়ী উপজেলায় অবস্থিত সরমংলা ইকো পার্কটি ২০০৩ সালের দিকে বরেন্দ্র বহুমুখী উন্নয়ন কর্তৃপক্ষের উদ্যোগে উপজেলার নিত্যনন্দপুর থেকে হরিশংকরপুর পর্যন্ত ২৭ কিলোমিটার খাঁড়ি খনন করার পর খাঁড়ির দুই পাড়ে বিভিন্ন ফলজ ও বনজ গাছের চারা রোপন করা হয়। গাছের মধ্যে দিয়ে তৈরি করা হয় সরু রাস্তা। আর খাঁড়ির মূল কেন্দ্র হিসেবে পরিচিত সরমংলায় বিশেষভাবে মাঠ তৈরি করে ফুলের বাগান ও বসার জন্য বেঞ্চ তৈরি করা হয়।
খাঁড়ির লেকের পার্শ্বে বেঞ্চে বসে বেড়াতে আসা লোকজন সবুজের সমাহার ও পদ্মানদী থেকে পাইপের মাধ্যমে পানি আসার দৃশ্য উপভোগ করে থাকেন। এছাড়াও নৌকায় চড়ে খাঁড়ির এপার থেকে ওপার যাওয়া-আসা করা যায়। খাঁড়ির দুইদিকে তাকালে দেখা যায় বিশাল ফসলের মাঠ। ধান ও শাকসব্জির ফসল চাষ হলেও মনে হবে শুধু সবুজেরই সমাহার। এতটাই সবুজে ভরা যে সরমংলা এলাকাকে পর্যটকেরা গ্রীন হাউস হিসেবে অবহিত করে থাকে। সরমংলায় পানি, টয়লেট ও রান্না করার জন্য চুলা ব্যবহার করার জন্য আছে সুব্যবস্থা।
গোদাগাড়ী উপজেলার গোদাগাড়ী সদর ইউনিয়নে অবস্থিত। উপজেলার ডাইংপাড়া মোড় থেকে মাত্র ৩ কিলোমিটার পূর্ব দিকে গোদাগাড়ী-আমনুরা সড়কের পার্শ্বে প্রাকৃতিকভাবে গড়ে ওঠা সরমঙ্গলা ইকোপার্ক।
উপজেলার ডাইংপাড়া মোড় থেকে মাত্র ৩ কিলোমিটার পূর্ব দিকে গোদাগাড়ী-আমনুরা সড়কের পার্শ্বে প্রাকৃতিকভাবে গড়ে ওঠা সরমঙ্গলা ইকোপার্ক।
আজহার (চলচ্চিত্র)
আজহার () ২০১৬ সালে মুক্তিপ্রাপ্ত ভারতীয় জীবনীসংক্রান্ত ক্রীড়াভিত্তিক নাটকীয় চলচ্চিত্র, যেটির কাহিনী লিখেছেন রজত আরোরা এবং পরিচালনা করেছেন টনি ডি'সুজা। চলচ্চিত্রটি সনি পিকচার নেটওয়ার্কের অধিনে শোভা কাপুর ও একতা কাপুরের প্রযোজনায় ভারতীয় ক্রিকেটার ও সাবেক জাতীয় দলের অধিনায়ক মোহাম্মদ আজহারউদ্দিন এর জীবনীর উপর ভিত্তি করে নির্মাণ করা হয়েছে। ইমরান হাশমী মোহাম্মদ আজহারউদ্দীন এর চরিত্রে অভিনয় করেছেন এবং নার্গিস ফাখরি, প্রাচী দেশাই এবং লারা দত্ত গুরুত্বপূর্ণ পার্শ্বচরিত্রে অভিনয় করেছেন। ক্রীড়া সামগ্রী রিল স্পোর্টসের রব মিলার কর্তৃক সংগৃহীত করা হয়। ২০১৬ সালের ১৩ই মে তারিখে বিশ্বব্যাপি চলচ্চিত্রটি প্রেক্ষাগ্রহে মুক্তি দেওয়া হয়।
মহিপুর থানা
মহিপুর থানা পটুয়াখালী জেলার নব গঠিত একটি থানা। ২৯ ফেব্রুয়ারী ২০১৬ মহিপুর থানা অনুমোদন দেওয়া হয় এবং ২৮ মে ২০১৬ পটুয়াখালী জেলার কলাপাড়া উপজেলায় নবনির্মিত মহিপুর থানা উদ্বোধন হয়। এটি পূর্বে ছিল মহিপুর পুলিশ তদন্ত কেন্দ্র। ৪ টি ইউনিয়ন এবং ১ টি পৌরসভা নিয়ে মহিপুর থানা গঠিত।
মহিপুর ইউনিয়ন
অলিম্পিকে যুগোস্লাভিয়া
যুগোস্লাভিয়া প্রথম অলিম্পিক গেমসে অংশগ্রহণ করে ১৯২০ সালে। এরপুর্বে যুগোস্লাভিয়া ক্রোয়েশিয়া, স্নোভেনিয়া, সার্বিয়া নামে অংশগ্রহণ করেছিল।
যুগোস্লাভিয়া একটি শীতকালীন গেমস আয়োজনের সৌভাগ্য লাভ করে।
নাটোর মহিলা কলেজ
নাটোর মহিলা কলেজ রাজশাহী বিভাগের নাটোর জেলার একটি শিক্ষা প্রতিষ্ঠান। এখানে উচ্চ মাধ্যমিক এবং স্নাতক পাশ কোর্স করানো হয়। নাটোর শহরের বনবেল ঘড়িয়ায় অবস্থিত এই কলেজটি।
শার্ল বোদলেয়ার
শার্ল বোদলেয়ার (পুরো নাম - "Charles-Pierre Baudelaire"; উচ্চারণ "শার্ল-পিয়ের বোদলেয়ার"; জন্ম - ৯ই এপ্রিল, ১৮২১ পারিতে - ৩১শে অগাস্ট, ১৮৬৭ র‍্যু দু দোম) ফরাসি সাহিত্যের অন্যতম কবি ও অনুবাদক। প্রাবন্ধিক ও শিল্প-সমালোচক হিসেবে তাঁর কাজও উল্লেখের দাবি রাখে। ফরাসিতে এডগার অ্যালান পোর অন্যতম প্রথম অনুবাদক ছিলেন তিনি।
তাঁর অন্যতম বিখ্যাত কবিতা "ক্লেদাক্ত কুসুম" ("Les Fleurs du mal"; অনুবাদক বুদ্ধদেব বসু)।
ফরাসী সাহিত্য অঙ্গনে বোদলেয়ার একটি উজ্জ্বল নাম। ফ্রান্সের সমাজে উনিশ শতকের শুরুর দিকে যেরকম কবিতা লেখা হত শার্ল বোদলেয়ার ওগুলো থেকেই কবিতা লেখার অনুপ্রেরণা পেয়েছিলেন। একজন মানুষের মধ্যে আসা রোমান্টিকতাকে কিভাবে আরো ব্যাপ্তিময় এবং সৌন্দর্যমন্ডিত করা যায় সেটা শার্ল ভাবতেন। তার কবিতায় শৈল্পিকতা পাওয়া যায়, তিনি প্যারিস নগরীকে তার কবিতায় অনেকবার স্থান দিয়েছেন, ফরাসী কবিতা পাঠকেরা তার কবিতা পড়ে এক অন্য জগতে চলে যেত।
১৮২১ সালের এপ্রিল মাসের ৯ তারিখে প্যারিসে জন্মগ্রহণ করেন বোদলেয়ার। তার পিতা ফ্রাঁসোয়া বোদলেয়ার একজন উচ্চপদস্থ সরকারী কর্মচারী ছিলেন এবং আনাড়ি চিত্রশিল্পী ছিলেন, এই ব্যক্তির পত্নী ক্যারোলিন তার দ্বিতীয় বিয়ে ছিলো, শার্ল বোদলেয়ার এই ক্যারোলিনের পেটেই জন্ম নেন। শার্লের বয়স যখন ৬ (১৮২৭ সাল) তখন ফ্রাঁসোয়া মারা যান। ঐ বছর ক্যারোলিন জ্যাক অপিক নামের ফরাসী সেনাবাহিনীর এক কর্নেলকে বিয়ে করেন। এই ঘটনার পর ক্যারোলিন শার্লকে ভুলে যান, তাকে ভালোবাসা-আদর-যত্ন দেওয়া বাদ দিয়ে দেন, শার্লের জীবনে এটা ছিল একটা গুরুত্বপূর্ণ এবং করুণ অধ্যায়। কিন্তু তারপরেও শার্ল তার মা'কে অনেক পছন্দ করতেন।
বোদলেয়ারকে কর্নেল জ্যাক অপিক একটি বোর্ডিং স্কুলে ভর্তি করে দেন, সেখানেই টিন-এজ বয়সে বোদলেয়ার কবিতা লেখা শুরু করেন। বোদলেয়ার পরে আইন নিয়ে পড়া শুরু করেন, এবং ১৮৩৯ সালে তিনি পাশ করে বের হন। তিনি তার সৎ-ভাইকে বলেন, "আমি আমার সৎ বাবার উপদেশ অনুযায়ী আইন পড়েছি এবং পাশ করেছি, কিন্তু আমি আইনী পেশায় জড়াবোনা"। ক্যারোলিন তার এই কথার সমালোচনা করেছিলেন কারণ তিনি জ্যাক অপিককে খুবই পছন্দ করতেন।
বোদলেয়ার পতিতা সঙ্গমে লিপ্ত হতেন, এটি জ্যাক জেনে যান, এরপর তাকে বিদেশ পাঠাবেন বলে মনস্থির করেন, ১৮৪১ সালে শার্লকে জ্যাক ভারতের উদ্দেশ্যে সমুদ্র যাত্রায় পাঠিয়ে দেন। ভারতে যেয়ে শার্ল কবিতা লেখায় পুরোপুরি মনোনিবেশ করেন এবং ভারতে অনেক ভালো অভিজ্ঞতা হয় তার যেমন হাতীর পিঠে চড়া।
র‍্যাচেল ম্যাকঅ্যাডাম্‌স
র‍্যাচেল ম্যাকঅ্যাডাম্‌স (জন্মঃ ১৭ই নভেম্বর, ১৯৭৮) একজন কানাডিয়ান অভিনেত্রী। ইয়র্ক বিশ্ববিদ্যালয় হতে ২০০১ সালে থিয়েটার প্রোগামের উপর ৪ বছরের ডিগ্রি নেওয়ার পর প্রাথমিকভাবে তিনি কানাডিয়ান টেলিভিশন এবং ফিল্ম প্রোডাকশনে কাজ শুরু করেন। তিনি কমেডি সিনেমা "দ্য হট চিক" হলিউড চলচ্চিত্রের মাধ্যমে আত্মপ্রকাশ করেন। ২০০৪ সালে তিনি "মিন গার্লস" এবং "দ্য নোটবুক" চলচ্চিত্রে অভিনয় করে খ্যাতি লাভ করেন।
র‍্যাচেল ম্যাকঅ্যাডাম্‌স কানাডার লন্ডন শহরে জন্মগ্রহণ করেন। তার মা সান্দ্রা কি একজন নার্স এবং পিতা ফ্রেডরিক একজন অবসরপ্রাপ্ত ট্রাকের চালক ছিলেন।
১ জেটামিটার
জেটামিটার (; এসআই প্রতীক: Zm) হল দূরত্ব তুলনা করার জন্য একটি দৈর্ঘ্য, যা ১০ মিটার (১ Zm বা ১১০.০০০ আলোক বর্ষ) থেকে শুরু হয়।
১ Zm থেকে কম দূরত্ব
১০ Zm থেকে বেশি দূরত্ব
কায়লানি লেই
কায়লানি লেই (; জন্মঃ ৫ই অগাস্ট, ১৯৮০) একজন ফিলিপিনো-চৈনিক বংশোদ্ভূত মার্কিন নারী যৌন শিল্পী।
কায়লানি সিঙ্গাপুরে জন্মালেও সে তাঁর বাল্যজীবন মার্কিন যুক্তরাষ্ট্রের, ম্যাসাচুসেট্‌সে অতিবাহিত করেন।
লেই যৌন শিল্পে প্রখ্যাত নির্মাতা কোম্পানি উইকেড পিকচার্সের একজন প্রাক্তন অভিনেত্রী।
কায়লানি তাঁর প্রাপ্তবয়স্ক চলচ্চিত্রতে কাজ করা ছাড়াও সে একজন রেডিও জকিও বটে যেখানে সে "মি সো হর্নি উইথ কল্যাণী লেই" নামরে একটি অনুষ্ঠান পরিবেশন করেন। এছাড়াও তিনি বিভিন্ন কামুক ফোটোগ্রাফীতেও কাজ করেন।
ইন্টারনেট অ্যাডাল্ট ফিল্ম ডাটাবেজ অনুযায়ী তিনি ২০০ এর বেশী প্রাপ্তবয়স্ক চলচ্চিত্রে কাজ করেছেন; এগুলির মধ্যে "বিউটিফুল", "কল্যাণী আনলিজেড" এবং "স্পেস নাট" ইত্যাদি উল্লেখযোগ্য।
২০১০ সালে, কায়লানি উইকেড পিকচার্স প্রযোজিত চলচ্চিত্র "ওল-স্টার এন্টি-পাইরেসি পিএসএ"তে অ্যালেক্ট্রা ব্লুর সাথে পার্শ্বচরিত্রে অভিনয় করে।
২০১১ সালে, কমপ্লেক্স নামক একটি পত্রিকা ""এশিয়ার সর্বকালীন প্রথম পঞ্চাশ উদ্দীপক অভিনেত্রী"র" তালিকায় কায়লানি লেইকে #২৪ তম স্থান প্রদান করে।
এছাড়াও লেই "জেইন'স সেক্স ক্রনিকলস" নামের একটি দূরদর্শন ধারাবাহীকের কিছু অংশে কাজ করেন। এবং ২০১৩ সালে, তিনি একটি ডকুমেন্টারি চলচ্চিত্র "রিসকি বিজনিস: এ লুক ইনসাইড আমেরিকা'স অ্যাডাল্ট ফিল্ম ইন্ডাস্ট্রি"তেও অভিনয় করেন।
কায়লানি, ২০০৫ থেকে ২০০৬ সাল পর্যন্ত নিউজিল্যান্ড নিবসী বয়রন কেল্লেহারের সাথে লাইন মারে (ডেটিং করে)। ২০০৬ সাল পর্যন্ত তারা একসাথে বসবাসও করে।
মাইকেল ন্যাচবুল, পঞ্চম ব্যারন ব্র্যাবোর্ন
মাইকেল হার্বার্ট রুডল্ফ ন্যচাবুলা, ৫ম ব্যারন ব্র্যাবোর্ন জি.সি.এস.আই, জি.সি.আই.ই, এম.সি(৮ই মে ১৮৯৫ – ২৩শে ফেব্রুয়ারী ১৯৩৯)একজন ব্রিটিশ পিয়ার ও সৈনিক এবং ৪র্থ ব্যারন ব্র্যাবোর্ন পুত্র ছিলেন।
দীক্ষা প্রাপ্ত মাইকেল হার্বার্ট রুডল্ফ ন্যচাবুলা-হুজেসেন, ১৯১৯ সালে তাঁর উপনাম হুজেসেন অংশ ডিড পল কর্তৃক বাদ দিয়ে দেন। ন্যচাবুলা উইলিংটন কলেজে এবং উলউইচে রয়্যাল মিলিটারি একাডেমীতে অধ্যয়ন করেন। তিনি রয়্যাল আর্টিলারিতে লেফটেন্যান্ট পদে এবং আর.এ.এফ-এ ক্যাপ্টেন পদে উন্নিত হন। তিনি প্রথম বিশ্বযুদ্ধে অংশগ্রহন করেন(তিনবার উল্লেখিত)এবং মিলিটারি ক্রসে ভূষিত হন। তিনি ২২শে জানুয়ারী ১৯১৯সালে লেডি ডোরিন ব্রাউনের সাথে পরিণয় সুত্রে আবদ্ধ হন যিনি, ৬ষ্ঠ স্লিগো মার্কুইস কন্যা ছিলেন এবং তাদের দুটি সন্তান ছিল:ন্যচাবুলা ১৯৩১ সালে কনজারভেটিভ পার্টির এশফর্ডের সংসদ (এমপি) নির্বাচিত হন এবং ১৯৩২ থেকে ১৯৩৩ সাল পর্যন্ত ভারতের পররাষ্ট্রমন্ত্রী, স্যামুয়েল হোয়ারের সংসদীয় একান্ত সচিব হিসেবে দায়িত্ব পালন করেন। তাঁর পিতার মৃত্যুর পর ১৯৩৩ সালে তিনি ব্যারন ব্র্যাবোর্ন উপাধি প্রাপ্ত হন, যা বোম্বে গভর্নরের নিকট থেকে দেয়া হয় এবং Knight Grand Commander of the Order of the Indian Empire হিসেবে নিযুক্ত হন। বোম্বের গভর্নর অ্যান্থনি ডি মেলোর সাথে জমি আলোচনার পর ১৯৩৬ সালে তিনি ভারতের ক্রিকেট ক্লাবের (সিসিআই) ঐতিহাসিক ব্র্যাবোর্ন ক্রিকেট স্টেডিয়াম গ্রাউন্ডের ভিত্তিপ্রস্তর স্থাপন করেন। তিনি ১৯৩৭ সালে Knight Grand Commander of the Order of the Star of India হন এবং ১৯৩৯ সাল পর্যন্ত বাংলার গভর্নর ছিলেন এবং উক্ত বছরেই মারা যান।
তাঁর বিধবা প্রবীণ স্ত্রী লেডি ডোরিন ব্রাউন ১৯৭৯ সালে প্রোভিশনাল আইরিশ রিপাবলিকান আর্মিদের লুই মাউন্টব্যাটেন, বার্মার ১ম আর্ল মাউন্টব্যাটেন বম্বিং বোটের বোমার আঘাতে নিহত হন। তাদের এক পৌত্র ও এ আক্রমনে নিহত হন। His widow, The Dowager Lady Brabourne, was murdered in the 1979 bombing by the Provisional Irish Republican Army bombing of Louis Mountbatten, 1st Earl Mountbatten of Burma's boat. One of their grandsons also died in the bombing.
কিট্টী জাং
কিট্টী জাং (), (জন্মঃ ২৪শে অক্টোবর, ১৯৮৪) একজন কোরীয় বংশোদ্ভূত মার্কিন নারী যৌন শিল্পী। ২০০৩ সালে সে প্রথমবার ক্যামেরার সমনে নগ্ন হন। তখন তার বয়স ১৮ হলেও তাকে দেখতে একজন কিশোরী মনে হতো। এনিয়ে অনেক উদ্বেগও দেখা দিয়েছিলো। তার প্রায় সমতল বুক ও কিশোরীসুলভ আচরণ তাঁকে আরও বেশী জনপ্রিয় করে তুলে। ইন্টারনেট অ্যাডাল্ট ফিল্ম ডেটাবেজ অনুযায়ী সে এখনও পর্যন্ত সর্বমোট ১১৭টির মতো প্রাপ্তবয়স্ক চলচ্চিত্রে কাজ করেছেন।
শঙ্করপুর মৎস্য বন্দর
শঙ্করপুর মৎস্য বন্দর পশ্চিমবঙ্গে অবস্থিত একটি সামুদ্রিক মৎস আহরণ কেন্দ্র। বন্দরটি দীঘা শহরের কাছেই অবস্থিত।
এটি দীঘা থেকে ১৪ কিমি পূর্বে বঙ্গোপসাগর এর তীরে পূর্ব মেদিনীপুর জেলায় অবস্থিত।কলকাতা থেকে এটি ১৯৮ কিমি দূরে অবস্থিত।
এই বন্দরটিতে মোট ৫০০ টি নথিভুক্ত ট্রলার ও মাছধরা নৌকা রয়েছে।
বন্দরটি দুটি ধাপে গড়ে উঠেছে। প্রথম ধাপে বন্দরটি ১৯৮৩ সালে ১৫০ টি মাছধারা নৌকা এবং ট্রলার, বরফ কল, হিমঘর, ডিজেল বিক্রয় কেন্দ্র, ড্রাই ডক, বিশুদ্ধ জল ও জাল বুনন কেন্দ্র নিয়ে গড়ে ওঠে। প্রথম ধাপের কাজ সম্পূর্ণ হয় ১৯৮৭ সাল। এই ধাপে মোট ৫০০০ জনের কর্মসংস্থান হয়। দ্বিতীয় ধাপের কাজ ১৯৯৬ সালে শুরু হয় এবং শেষ হয় ২০০০ সালে। এই ধাপে ৭০০০ জনের কর্মসংস্থান হয়েছে। দ্বিতীয় ধাপে মোট ২২০ টি ট্রলার ও নৌকা রয়েছে। প্রধাপের নির্মাণ খরচ ৩ কোটি ও দ্বিতীয় ধাপে নির্মাণ খরচ হয় ৮ কোটি টাকা।
১ ইয়টামিটার
ইয়টামিটার (; এসআই প্রতীক: Ym) হল দূরত্ব তুলনা করার জন্য একটি দৈর্ঘ্যের একক, যা ১০ মিটার (১ Ym বা ১০৫.৭০২ আলোক বর্ষ) থেকে শুরু হয়।
১ Ym থেকে কম দূরত্ব
১০ Ym থেকে বেশি দূরত্ব
ডুমুরুয়া ইউনিয়ন
ডুমুরুয়া বাংলাদেশের নোয়াখালী জেলার অন্তর্গত সেনবাগ উপজেলার একটি ইউনিয়ন।
সেনবাগ উপজেলার উত্তরাংশে ডুমুরুয়া ইউনিয়নের অবস্থান। এ ইউনিয়নের পশ্চিমে কেশারপাড় ইউনিয়ন, দক্ষিণে অর্জুনতলা ইউনিয়ন ও সেনবাগ পৌরসভা, পূর্বে কাদরা ইউনিয়ন ও ফেনী জেলার দাগনভূঁইয়া উপজেলার সিন্দুরপুর ইউনিয়ন এবং উত্তরে কুমিল্লা জেলার নাঙ্গলকোট উপজেলার বক্সগঞ্জ ইউনিয়ন ও দৌলখাঁড় ইউনিয়ন অবস্থিত।
ডুমুরুয়া ইউনিয়ন সেনবাগ উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম সেনবাগ থানার আওতাধীন। এটি জাতীয় সংসদের ২৬৯নং নির্বাচনী এলাকা নোয়াখালী-২ এর অংশ।
ডুমুরুয়া ইউনিয়নের প্রধান ৩টি হাট-বাজার হল গাজিরহাট বাজার, অশ্বদিয়া বাজার এবং ফকিরহাট বাজার।
পরশ অরোরা
পরশ অরোরা একটি ভারতীয় টেলিভিশন অভিনেতা যিনি সর্বাধিক পরিচিত, সমালোচকদের দ্বারা বহুল প্রশংসিত মহান মারাঠা যোদ্ধা রাজা ছত্রপতি শিবাজি ভোঁশলে রুপে ঐতিহাসিক  টেলিভিশন সিরিজ "বীর শিবাজি"-এ অভিনয়ের জন্য। তিনি অভিমন্যু রূপে পৌরাণিক টেলিভিশন সিরিয়াল মহাভারতেও অভিনয় করেন।
তিনি বর্তমানে উড়ান (২০১৪ টিভি সিরিজ) এ সমান্তরাল নেতৃত্ব ভূমিকা বিভান রাজবংশী রূপে " অভিনয় করছেন।
জন আর্থার হার্বার্ট (কনজারভেটিভ রাজনীতিবিদ)
স্যার জন আর্থার হার্বার্ট  জি.সি.আই.ই(১৮৯৫ – ১১ই ডিসেম্বর ১৯৪৩) যুক্তরাজ্যের কনজারভেটিভ পার্টির একজন রাজনীতিবিদ এবং ঔপনিবেশিক শাসক ছিলেন।
হার্বার্ট ১৯১৯ সালে ব্রিটিশ সেনাবাহিনীর সেকেন্ড লেফটেন্যান্ট কমিশন প্রাপ্ত হন। তিনি ১৯৩৪ সালে উপ-নির্বাচনে ওয়েলসের  মনমউথে, সংসদ (এমপি)সদস্য নির্বাচিত হন। একই বছর তিনি ম্যাজর সম্মান অর্জন করেন। তিনি ১লা জুলাই ১৯৩৯ সালে  তার পদত্যাগ পর্যন্ত হাউস অব কমন্সের আসনে প্রতিনিধিত্ব করেন, তখন তিনি বাংলার গভর্নর হন । হার্বার্ট ১৯৩৯ সালে কর্নেল সম্মান অর্জন করেন এবং তিনি বাংলার গভর্নর হওয়ায় জি.সি.আই.ই নাইটে ভূষিত হন। তিনি আমৃত্যু  ১৯৪৩ সাল পর্যন্ত বাংলার গভর্নর ছিলেন এবং ৪৮ বছর বয়সে মৃত্যুবরন করেন।
তিনি আংশিকভাবে ১৯৪৩ সালে বাংলার দুর্ভিক্ষের জন্য দায়ী করা হয়।
অলিম্পিকে সুইজারল্যান্ড
সুইজারল্যান্ড আধুনিক অলিম্পিক গেমসের শুরু থেকে এ পর্যন্ত আয়োজিত সকল গেমসে অংশগ্রহণ করেছে। সুইজারল্যান্ড অস্ট্রেলিয়ার মেলবোর্নে অনুষ্ঠিত ১৯৫৬ গেমস বয়কট করে। তার পূর্বে সুইডেনের স্টোকহোমে ঘোড়দৌড়ের অংশগ্রহণ করে, যাতে একটি ব্রোঞ্জ পদক জিতেছিল।
সুইজারল্যান্ডের ক্রীড়াবিদগন গ্রীষ্মকালীন অলিম্পিক গেমসে ১৮৫টি এবং শীতকালীন অলিম্পিক গেমসে ১৩৮টি পদক জিতেছে।
সুইজারল্যান্ডের জাতীয় অলিম্পিক কমিটি ১৯১২ সালে গঠিত হয় এবং একই বছর আইওসির স্বীকৃতি পায়।
মহারাষ্ট্রের মুখ্যমন্ত্রী
মহারাষ্ট্রের মুখ্যমন্ত্রী পদটি ভারতের মহারাষ্ট্র রাজ্যের শাসনব্যবস্থার সর্বোচ্চ প্রধান পদ। মহারাষ্ট্র রাজ্যের মুখ্যমন্ত্রী রাজ্যের মন্ত্রীপরিষদের প্রমুখ কার্যকরী ব্যক্তিত্ব।
১৯৬০ খৃষ্টাব্দ হতে বর্তমান মুখ্যমন্ত্রীর তালিকা:
বিশ্ব তামাকমুক্ত দিবস
বিশ্ব তামাকমুক্ত দিবস ( ডব্লিওএনটিডি) প্রতি বছর ৩১ মে তারিখে বিশ্বজুড়ে পালন করা হয়। বিশ্বজুড়ে ২৪ ঘন্টা সময়সীমা ধরে তামাক সেবনের সমস্ত প্রক্রিয়া থেকে বিরত থাকাতে উৎসাহিত করার উদ্দেশ্যে দিবসটি প্রচলিত হয়েছে। এছাড়াও দিবসটির উদ্দেশ্য তামাক ব্যবহারের ব্যাপক প্রাদুর্ভাব এবং স্বাস্থ্যের নেতিবাচক প্রভাবের প্রতি দৃষ্টি আকর্ষণ যা বর্তমানে প্রতি বছর বিশ্বব্যাপী প্রায় ৬০ লক্ষ মানুষের মৃত্যুর কারণ হিসেবে বিবেচিত এবং যার মধ্যে ধুমপানের পরোক্ষ ধোঁয়ার প্রভাবের কারণে প্রায় ৬০০,০০০ অ-ধূমপায়ী ক্ষতিগ্রস্থ হবার সম্ভাবনা রয়েছে। বিশ্ব স্বাস্থ্য সংস্থার (ডব্লিউএইচও) সদস্য রাষ্ট্রসমূহ ১৯৮৭ সালে বিশ্ব তামাকমুক্ত দিবস চালু করে। বিগত বিশ বছরে, দিবসটি সরকার, জনস্বাস্থ্য সংগঠন, ধূমপায়ী, উৎপাদনকারী, এবং তামাক শিল্পের কাছ থেকে উদ্যম এবং প্রতিরোধ উভয়ের মাধ্যমে বিশ্বজূড়ে পালিত হয়ে আসছে।
বিশ্ব তামাকমুক্ত দিবস বিশ্ব স্বাস্থ্য সংস্থা দ্বারা পরিচালিত আটটি বৈশ্বিক জনস্বাস্থ্য প্রচারাভিযানের মধ্যে একটি, অন্যান্য দিবসগুলোর মধ্যে রয়েছে বিশ্ব স্বাস্থ্য দিবস, বিশ্ব রক্তদাতা দিবস, বিশ্ব টিকা সপ্তাহ, বিশ্ব যক্ষ্মা দিবস, বিশ্ব ম্যালেরিয়া দিবস, বিশ্ব হেপাটাইটিস দিবস, এবং বিশ্ব এইডস দিবস।
আকশামসউদ্দিন
আকশামসউদ্দিন (মুহাম্মদ শামসউদ্দিন বিন হামজা, ) (জন্ম. ১৩৮৯, দামেস্ক - মৃত্যু. ১৬ ফেব্রুয়ারি ১৪৫৯, গোনুক, বোলু) ছিলেন একজন উসমানীয় আলেম, কবি, সুফি এবং সুলতান দ্বিতীয় মুহাম্মদের উপদেষ্টা। তার শিক্ষক শাইখ হাজি বাইরাম ওয়ালির সাথে নিজের রচনা সমাপ্ত করার পর তিনি শামসিয়া-বাইরামিয়া সুফি তরিকা প্রতিষ্ঠা করেন। এছাড়াও তিনি কনস্টান্টিনোপলে সাহাবি আবু আইয়ুব আনসারির কবর খুজে বের করায় ভূমিকা রেখেছিলেন।
ধর্মীয় বিষয়াদির পাশাপাশি তিনি চিকিৎসাবিজ্ঞান ও ফার্মাকোলজির জ্ঞানের জন্য খ্যাত ছিলেন। তিনি কোথায় এ বিষয়ে শিক্ষা অর্জন করেছিলেন তা নিয়ে বেশি সূত্র পাওয়া যায় না। তবে ওরিয়েন্টালিস্ট এলিয়াস জন উইলকিনসন গিব তার "হিস্ট্রি অব অটোমান পোয়েট্রি" নামক বইয়ে লিখেছেন যে আকশামসউদ্দিন তার শিক্ষক হাজি বাইরাম ওয়ালির কাছ থেকে এই জ্ঞান অর্জন করেছিলেন। তিনি মানসিক ও আধ্যাত্মিক ভারসাম্যহীনতার চিকিৎসায়ও পারদর্শী ছিলেন।
অ্যান্থনি ভন লিউয়েনহুকের আবিষ্কারের দুই শতাব্দী পূর্বে আকশামসউদ্দিন তার "মাদ্দাত উল-হায়াত" গ্রন্থে অণুজীবের উল্লেখ করেছেন:
বুলেন্ত এজেভিত
মুস্তফা বুলেন্ত এচেভিত বা বুলান্ত আজাউয়িদ (; ২৮ মে ১৯২৫ – ৫ নভেম্বর ২০০৬) ছিলেন একজন তুর্কি রাজনীতিবিদ, কবি, লেখক, পণ্ডিত এবং সাংবাদিক, যিনি ১৯৭৪ থেকে ২০০২ সাল পর্যন্ত চারবার (১৯৭৪, ১৯৭৭, ১৯৭৮-৭৯ এবং ১৯৯৯-২০০২) তুরস্কের প্রধানমন্ত্রী হিসেবে দায়িত্ব পালন করেছেন। ১৯৭০ থেকে ১৯৮০ সাল পর্যন্ত তিনি তুরস্কের রিপাবলিকান পার্টি বা সিএইচপির সভাপতি ছিলেন এবং ১৯৮৯ সালে তিনি বামপন্থী গণতন্ত্রী পার্টি বা ডিএসপির সভাপতি হিসেবে দায়িত্ব নেন।।
বুলেন্ত এচেভিত শুধু রাজনীতিবিদই ছিলেন না বরং একজন লেখক ও কবিও ছিলেন বটে। তিনি রবীন্দ্রনাথ ঠাকুর, টি এস এলিয়ট এবং বার্নার্ড শ'র লেখা তুর্কি ভাষায় অনুবাদ করেন। এছাড়া সংস্কৃত ভাষার পাণ্ডুলিপি, ভগবৎগীতাও তিনি তুর্কি ভাষায় অনুবাদ করেন। ।
করিম বখশ
করিম বখশ ১৮৬৫ সালে ভারতের জম্মুতে জন্মগ্রহণ করেন। তিনি ভারতীয় উপমহাদেশ থেকে প্রথম কুস্তিগীর যখন তিনি ১৮৯২ সালে ইংল্যান্ডের টম ক্যাননকে পরাজিত করেন। এছাড়াও তিনি রুস্তম -ই-হিন্দ উপাধি লাভ করেন। এস মজুমদার তাঁর শক্তিশালী মানুষ, বছরের পর বছর (, Lucknow, 1942) বইতে লিখেছিলেন যে, "ভারতীয় কুস্তির মহান শিল্পের কিংবদন্তী আছে কিন্তু কোন ইতিহাস নেই" এবং তাই তিনি কুস্তি এবং কুস্তিগীর সম্পর্কে ১৮৯২ সালে লেখা শুরু করেন, যখন ইংরেজ চ্যাম্পিয়ন টম ক্যানন ভারত সফর করেন এবং ২১ বছর বয়সী করিম বখশ দ্বারা পরাজিত হয়েছিলএন। এ থেকে মনে হয় যে, পেশাদার কুস্তির ভারতীয় এবং পশ্চিমা স্কুলের মধ্যে প্রথম আন্তর্জাতিক যোগাযোগ ছিল।
অলিম্পিকে সুইডেন
সুইডেন আধুনিক অলিম্পিক গেমসের শুরু থেকে ১৯০৬ গ্রীষ্মকালীন অলিম্পিক বাদে সকল গ্রীষ্মকালীন গেমস এবং শীতকালীন গেমসে অংশগ্রহণ করেছে। তবে সুইডেন ১৯০৬ এথেন্স অলিম্পিকেও অংশগ্রহণ করেছিল, যা আইওসি কর্তৃক স্বীকৃতি পায়নি।
সুইডিশ ক্রীড়াবিদগন গ্রীষ্মকালীন অলিম্পিক গেমসে ৪৮৩টি এবং শীতকালীন অলিম্পিক গেমসে ১৪৪টি পদক জিতেছে।
সুইডেনে আন্তর্জাতিক অলিম্পিক কমিটির প্রতিনিধিত্বকারী সংগঠন সুইডিশ অলিম্পিক কমিটি ১৯১৩ সালে গঠিত হয়।
*"This table does not include six medals – three gold, two silver, and one bronze – awarded in the ১৯০৮ and ১৯২০ figure skating events."
*"This table includes six medals – three gold, two silver, and one bronze – awarded in the ১৯০৮ and ১৯২০ figure skating events."
বিধাননগর পৌরসংস্থা
বিধাননগর পৌরসংস্থা হল বিধাননগর ও রাজারহাট অঞ্চলের পরিকাঠামো ও প্রশাসনিক সেবা প্রদানকারি সংস্থা। এই পৌরসংস্থাটি ২০১৫ সালের ১৮ই জুনে চালু হয়। বর্তমানে এটি বিধাননগর, রাজারহাট ও মহিষবাথান পঞ্চায়েত -২ এলাকায় সেবা প্রদান করে থাকে। পৌরসংস্থাটির মোট ৪১টি ওয়ার্ড।
দেশি বোল
দেশি বোল বা দেশি ভোল (বৈজ্ঞানিক নাম:Raiamas bola) () হচ্ছে Cyprinidae পরিবারের এক প্রজাতির মাছ।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।
এদের দেহ লম্বা এবং দেখতে ট্রাউট মাছের মত। মাথা চাপা, তুণ্ড সূচালো। মুখের চির বড়। এদের গায়ের রং কিছুটা ট্রাউট মাছের মত।
এই মাছ ভারত, নেপাল, বাংলাদেশ ও মায়ানমারে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন হিসেবে বিবেচিত।
মীর্জা
মীর্জা বা মির্জা (ফার্সীঃ میرزا) শব্দটির উৎপত্তি ফার্সী আমীরজাদা (ফার্সীঃ امیرزاده) হতে, যার অর্থ আমীর-পুত্র। তবে এটি শুধু তৈমুর লং এর পরবর্তী বংশধরদের ব্যাবহার করতে দেখা গেছে। মির্জা বাংলাদেশ এবং বিভিন্ন দেশের মুসলিমদের পদবি হিসেবে ব্যবহৃত হয়।